title: Kaupan ala Suomessa

text: Kauppa on elinkeinoelämän suurin työllistäjä - vuonna 2013 alalla oli noin 123 000 suomalaista - mutta viime vuosina alan työllisyys on vähentynyt selvästi. Työttömyys ja varsinkin nuorten työttömyys ovat kaupan alalla viime vuosina kasvaneet selvästi. Kauppa on suurin alle 25-vuotiaiden nuorten työllistäjä, ja kaupan heikko työllisyyskehitys osuu kipeimmin juuri nuoriin. Alalle tyypillistä on sesongit ja ruuhkahuiput, jolloin palkataan tilapäistä työvoimaa.


title: Takomo

text: Takomo voi tarkoittaa:


title: Reitkallin puutarhakoulu

text: Reitkallin puutarhakoulu tai Reitkallin puutarhurikoulu oli vuosina 1898–1991 Sippolassa ja Vehkalahdella toiminut suomalainen puutarhakoulu. Koulu oli Suomen ainoa pelkästään naispuutarhureita kouluttanut puutarha-alan ammattikoulu.


title: Reitkallin puutarhakoulu

text: Koulun perustajat olivat rouva Alma Forstén (o.s. Lönnroth) ja hänen puolisonsa eversti Lennart Forstén. Koulu toimi aluksi Sippolassa mutta se siirrettiin vuonna 1906 Reitkallin kartanoon Vehkalahdelle.


title: Reitkallin puutarhakoulu

text: Koulu sai valtionapua toimintaansa vuoteen 1933 saakka. Tämän jälkeen koulun toiminnan rahoituksesta huolehti maaliskuussa 1933 perustettu "Reitkallin Puutarhakoulun Osakeyhtiö". Koulua yritettiin vielä saada valtion hoitoon 1963 ja 1964 mutta tämä hanke ei onnistunut. Koulu oli 1960-luvulla kaksivuotinen ja sinne otettiin vuosittain 16 uutta oppilasta. Reitkallin koulutila oli kooltaan 91 hehtaaria josta viljeltyä oli 37 hehtaaria ja puutarhaa 7 hehtaaria. Koulussa oli puutarhaopetuksen ohella myös kauppapuutarha-alalle valmistava puutarha-alan liikelinja. Puutarhakoulun toiminta päättyi 1. tammikuuta 1991 kun Reitkallin Puutarhakoulun Osakeyhtiö lakkautettiin.


title: Anophthalmus hitleri

text: Anophthalmus hitleri (sloveniaksi: "Hitlerjev brezokec") on sokea luolissa elävä kovakuoriaislaji jota esiintyy vain viidessä kosteassa luolassa Sloveniassa. Sokea luolakovakuoriainen on samaa sukua kuin 41 muuta lajia ja 95 eri alalajia. Sen alaheimon (Trechinae) lajit, kuten muutkin Carabidae-heimon lajit, ovat petoeläimiä, ja "A. hitlerin" aikuisten ja toukkien uskotaan saalistavan pienempiä luolaeläimiä.


title: Anophthalmus hitleri

text: Kovakuoriaisen tieteellinen nimi tulee saksalaiselta keräilijältä Oscar Scheibeliltä, jolle myytiin yksilö siihen aikaan dokumentoimatonta lajia vuonna 1933. Lajin nimi omistettiin Adolf Hitlerille, josta oli juuri tullut Saksan valtakunnankansleri. Suvun nimi "Anophthalmus" tarkoittaa "silmätöntä", joten lajin koko nimi tarkoittaa "Hitlerin silmätöntä". Hitler pani merkille saamansa kunnianosoituksen ja lähetti Scheibelille kiitoskirjeen. Vahvasta poliittisesta merkityksestä huolimatta taksonomiseen perinteeseen kuuluu ettei lajin tieteellistä nimeä vaihdeta, lukuun ottamatta uskonnollisia nimiä, joita ei pitäisi antaa alun perinkään.


title: Anophthalmus hitleri

text: Lajilla ei ole erityisen huomattavia piirteitä kuten loisteliaita värejä tai tuntosarvia, ja Hitler-muistojen keräilijät ja kovakuoriaiskeräilijät salametsästävät sitä pelkästään sen nimen vuoksi.


title: Anophthalmus hitleri

text: "A. hitlerin" kuvitteellinen versio (jota esiintyy Puolassa ja jolla on hakaristin muotoinen kuvio peitinsiivessään) on tärkeä osa Ned Beaumanin kirjan "Boxer, Beetle" juonta. Beaumanin kirjan päähenkilö Philip Erskine oli Scheibelin innoittama.


title: Hiekkala

text: Hiekkala voi tarkoittaa:


title: Euran Pirtti

text: Euran Pirtti on Euran kirkonkylässä sijaitseva entinen nuorisoseurantalo, joka on kulttuurihistoriallisesti arvokas rakennus. Sen on suunnitellut Jalmari Karhula vuonna 1908 ja rakennus edustaa tyyliltään kansallisromanttista jugendia. Karhula suunnitteli myös Euran Pirtin sisustuksen ja kalusteet.


title: Euran Pirtti

text: Se rakennettiin nuorisoseuran taloksi, jossa tarjottiin erilaista harrastustomintaa. Pirtissä harjoitettiin 1920- ja 1930-luvuilla suojeluskuntatoimintaa. Kun toiminta hiipui Pirtissä 1960-luvulla, aiheuttivat taloudelliset vaikeudet talon rappeutumisen. Pirtin pelastamiseksi se myytiin 1970-luvulla Helsingin Seurasaareen, mutta korkeat siirtokustannukset katkaisivat hankkeen etenemisen. Pirtti palautettiin euralaisille, jotka innostuivat sen kunnostamisesta ja perustivat Kotiseutuyhdistys Euran Pirtti ry:lle. Kunnostushanke toteutettiin vuosina 1983–1984 seuraten Karhulan alkuperäisiä piirustuksia. Euran Pirtti toimii juhla- ja näyttelytilana.


title: Dani Sánchez

text: Daniel ”Dani” Sánchez Andrades (s. 11. lokakuuta 1984 Málaga, Espanja) on espanjalainen jalkapalloilija. Pelipaikaltaan Sánchez on hyökkäävä keskikenttäpelaaja.


title: Dani Sánchez

text: Sánchez on Málaga CF:n kasvatti. Miesten tasolla hän aloitti uransa Espanjan alasarjoissa edustaen Alhaurinoa (2003–2004), Bazaa (2004–2005) sekä Real Betisin (2005–2006) ja Real Murcian (2006–2009) kakkosjoukkueita. Kesällä 2009 Sánchez siirtyi Skotlannin mestaruussarjaan Inverness Caledonian Thistleen, jossa hän teki kaudella 2009–2010 neljä maalia 32 ottelussa joukkueen voittaessa sarjan ja noustessa Skotlannin valioliigaan.


title: Dani Sánchez

text: Pääsarjatasolla Sánchez pelasi ensimmäisen ottelunsa 22. elokuuta 2010, kun Inverness Caledonian Thistle voitti Dundee Unitedin vieraissa 4–0. Yhteensä hän pelasi kaudella 2010–2011 yhdeksän liigaottelua ja teki yhden maalin – 22. tammikuuta 1–1-tasapeliin päättyneessä kotiottelussa Hamilton Academicalia vastaan. Kaudet 2011–2012 ja 2012–2013 Sánchez edusti A-Leaguessa pelaavaa uusiseelantilaista Wellington Phoenixia. Ensimmäisellä liigakaudellaan hän teki kolme maalia 25 ottelussa ja toisella kaksi maalia 16 ottelussa.


title: Dani Sánchez

text: Syyskaudella 2013 Sánchez pelasi Tuen Munissa yhdeksän Hong Kongin valioliigan ottelua ja teki niissä yhden maalin. Kaudella 2015 Sánchez pelasi NASL-sarjassa Fort Lauderdale Strikersissa 25 sarjaottelua ja teki yhden maalin.


title: Dani Sánchez

text: Huhtikuussa 2016 Sánchez teki sopimuksen Suomen Ykkösessä pelaavan Jazzin kanssa. Hän teki Ykkösen kaudella 2016 yhdeksän maalia 22 ottelussa ollen joukkueensa paras maalintekijä.


title: Val-de-Grâcen kirkko

text: Val-de-Grâcen kirkko on barokkityylinen kirkko Pariisin keskustassa, 5. arrondissementin alueella. Kirkko kuului alun perin osana Val-de-Grâcen nunnaluostariin, joka on nykyään Ranskan armeijan sotilassairaala.


title: Val-de-Grâcen kirkko

text: Kirkon rakennutti Ranskan kuningatar Anna Itävaltalainen lahjana Pariisin silloisessa esikaupungissa Saint-Jacquesissa toimineelle benediktiiniläiselle nunnaluostarille sen kunniaksi, että hän oli yli 20 vuoden avioliiton jälkeen synnyttänyt puolisolleen, kuningas Ludvig XIII:lle perillisen. Tuleva kuningas Ludvig XIV laski itse kirkon peruskiven vuonna 1645. Kirkon suunnitteli kuuluisa arkkitehti François Mansart, ja arkkitehti Jacques Lemercier viimeisteli suunnitelmat. Kuningatar Annan toiveesta kirkko pyhitettiin Neitsyt Marialle. Julkisivun päätykolmiossa lukee latinaksi "iesu nascenti virginiq. matri" (”Jeesus syntyi neitseellisestä äidistä”). Kirkkoon on haudattu 27 Ranskan kuningasperheen jäsentä. Luostari muutettiin sotilassairaalaksi Ranskan vallankumouksen jälkeen vuonna 1796.


title: Val-de-Grâcen kirkko

text: Kirkon lyijy- ja kultakupoli on 41 metriä korkea ja halkaisijaltaan 19 metriä. Se kuuluu Pariisin maamerkkeihin. Kupolin sisäkatossa on Pierre Mignardin maalaama kattofresko, johon on kuvattu 200 eri hahmoa kolme kertaa luonnollista kokoa suurempina. Kirkon kaksikerroksinen korinttilaistyylinen fasadi on myös runsaasti koristeltu ja sen edessä on aidattu kunniapiha. Fasadin esikuvana toimi Firenzen Santa Maria Novella.


title: Futaba Channel

text: Futaba Channel ("ふたば(双葉)☆ちゃんねる Futaba Channeru", kirjaimellisesti "”kaksilehtinen kanava/kahden lehden kanava”") tai lyhyesti Futaba on suosittu japanilainen kuvafoorumi, joka perustettiin tuntemattoman henkilön toimesta vuonna 2001, kun 2channel oli vaarassa sulkeutua. Futaba on toiminut tärkeänä osana japanilaista internet-kulttuuria. Lisäksi se on toiminut maailman ensimmäisen ja suurimman englanninkielisen kuvafoorumin, 4chanin inspiraation lähteenä.


title: Futaba Channel

text: Futabaa pidetään yleisesti maailman ensimmäisenä chan-tyyppisenä kuvafoorumina. Se sisältää noin 60 keskustelualuetta, joista kolme on ”oekaki” -alueita sekä 40 tekstilautaa. Aihealueita ovat muun muassa henkilökohtaiset ongelmat, roskaruoka, urheilu, rāmen ja pornografia. Lisäksi sivustolla on alue, jonne voi ladata muun muassa PDF- ja ZIP- tiedostoja. Sivustolle voi lisätä sisältöä vain japanilaisista IP-osoitteista.


title: Futaba Channel

text: Japanin ulkopuolella sivusto tunnetaan sen osoitteen vuoksi myös nimellä "2chan".


title: Younghearted

text: Younghearted on keväällä 2015 perustettu suomenkielistä popmusiikkia soittava yhtye. Yhtyeeseen kuuluvat Reeta Huotarinen, Emil Korkiakoski ja Atte Ranta.


title: Younghearted

text: Yhtye oli alun perin aikeissa julkaista musiikkiaan englanniksi laulettuna, mutta päätyivät kuitenkin julkaisemaan ensimmäisen kappaleensa suomen kielellä. Ensimmäinen single ”Hyvä näin” julkaistiin 22. toukokuuta 2015 pienen 325 Media -levy-yhtiön kautta. Toisen singlensä, ”Hetkeksi”, yhtye julkaisi 5. elokuuta 2015. Kappale nousi seuraavan syksyn aikana muun muassa kolmeksi viikoksi Suomen singlelistalle ja se lisättiin YleX-radiokanavan soittolistalle. Single sai vielä loppuvuodesta kultalevyn, kun sitä oli striimattu yli kaksi miljoonaa kertaa.


title: Younghearted

text: Yhtye julkaisi esikoisalbuminsa, "Nuorisydän", 29. huhtikuuta 2016. Se nousi ensimmäisellä listaviikollaan Suomen virallisen albumilistan 15:nneksi. Yhtye sai albumista kultalevyn syyskuussa 2016 sen ylitettyä 10 miljoonan suoratoistokuuntelun rajan.


title: Younghearted

text: Younghearted solmi ensimmäisen levytyssopimuksensa 325 Median kanssa alkuvuodesta 2015. Saman vuoden joulukuussa yhtye aloitti yhteistyön myös Universal Musicin kanssa. Joulukuussa 2016 yhtye kertoi solmineensa uuden levytyssopimuksen Warner Music Finlandin kanssa.


title: Prana

text: Prana on hindulaisessa filosofiassa ja joogafilosofiassa elämänvoima, joka kiertää kehon energiakanavissa, "nadeissa". Joogit pyrkivät ohjailemaan pranaa ja vapauttamaan sen tukoksia "pranayamalla" eli säätelemällä ja pitkittämällä hengitystään.


title: J. T. Compher

text: Joseph Taylor Compher (s. 8. huhtikuuta 1995 Northbrook, Illinois, Yhdysvallat) on yhdysvaltalainen jääkiekkoilija, joka edustaa NHL-joukkue Colorado Avalanchea. Hän on pelipaikaltaan vasen laitahyökkääjä, mutta osaa pelata myös keskellä. "The Hockey News" -verkkolehden mukaan Compher on hyvin luisteleva kahden suunnan hyökkääjä, jolla on korkea työmoraali ja johtajaominaisuuksia, jotka ovat arvokkaita lisiä hänen kokonaisvaltaiseen pelaamiseensa. Hän ei ole kuitenkaan kovin isokokoinen, mikä vähentää Compherin potentiaalia pelata huipputasolla NHL:ssä. Hän laukoo oikealta.


title: J. T. Compher

text: Compher pelasi Team Illinoisin junioreissa vuoteen 2011 asti, jonka jälkeen OHL-joukkue Saginaw Spirit varasi hänet samana kesänä 217. pelaajana. Compher ei kuitenkaan koskaan siirtynyt CHL:ään, jotta hän voisi pelata Yhdysvaltain yliopistosarjoissa. Compher vietti vuodet 2011–2013 Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2012–2013 hän pelasi CCM/USA Hockey All-American Prospects Gamessa.


title: J. T. Compher

text: Buffalo Sabres varasi Compherin toisella kierroksella 35. pelaajana . Vuosina 2013–2016 hän kävi Michiganin yliopistoa. "Freshman" -kaudellaan 2013–2014 Compher voitti UM:n sisäisen piste- ja syöttöpörssin tehoilla 11+20=31 sekä sisäisen tehotilaston lukemalla +13. Hänet valittiin kauden päätteeksi B1G:n parhaaksi tulokkaaksi, toiseen tähdistökentälliseen ja tulokkaiden tähdistökentälliseen. Kaudella 2014–2015 Compher toimi UM:n varakapteenina.


title: J. T. Compher

text: Kesäkuussa 2015 Buffalo Sabres kauppasi yhteydessä Compherin pelaajaoikeudet Colorado Avalancheen, jonne siirtyivät myös toisen kierroksen varausvuoro, Nikita Zadorov ja Mihail Grigorenko. Vaihdossa Sabresiin siirtyivät Ryan O'Reilly ja Jamie McGinn. Compher siirtyi kaudeksi 2015–2016 vielä jatkamaan opintojaan Michiganin yliopistoon. Hän nousi joukkueensa kapteeniksi ja oli koko NCAA:n paras syöttäjä ja toiseksi paras pistemies joukkuetoverinsa Kyle Connorin jälkeen. Compher voitti myös MU:n sisäisen tehotilaston lukemalla +35. Hän voitti kauden päätteeksi B1G:n mestaruuden ja hänet valittiin sarjan ensimmäiseen tähdistökentälliseen. Compher oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Harvardin Jimmy Veseylle.


title: J. T. Compher

text: Huhtikuussa 2016 Compher teki kolmivuotisen tulokassopimuksen Colorado Avalanchen kanssa. Hän aloitti kauden 2016–2017 AHL-joukkue San Antonio Rampagessa, jossa Compher vietti suurimman osan kaudestaan tehden 41 runkosarjaottelussa tehot 13+17=30, joilla hän oli joukkueen kolmanneksi paras maalintekijä ja neljänneksi paras pistemies. Compher debytoi Avalanchen NHL-joukkueessa 2. maaliskuuta 2017 vieraissa Ottawa Senatorsia vastaan. Hän sai ottelussa jääaikaa 11.13 minuuttia. Compher sai myös yhden kahden minuutin jäähyn huitomisesta. Hän keräsi ottelusta teholukeman –1. NHL-uransa avausmaalin Compher teki kahdeksannessa ottelussaan 15. maaliskuuta 2017 Detroit Red Wingsia vastaan. Hänen osumansa jäi Avalanchen 3–1-voittoon päättyneen ottelun ratkaisumaaliksi. Compher valittiin ottelun ykköstähdeksi. Hän ei palannut enää NHL-debyyttinsä jälkeen farmiin ja teki kauden aikana NHL:ssä kaikkiaan 21 runkosarjaottelussa tehot 3+2=5.


title: J. T. Compher

text: Syksyn 2017 harjoitusleirin päätteeksi Compher otti paikan Avalanchen NHL-kauden 2016–2017 avauskokoonpanosta.


title: J. T. Compher

text: Compher edusti Yhdysvaltoja MM-kilpailuissa vuosina 2016 ja 2017. Hän pelasi myös alle 20-vuotiaiden MM-kilpailuissa vuonna 2015.


title: J. T. Compher

text: Compher pelasi myös alle 18-vuotiaiden MM-kilpailuissa vuosina 2012 ja 2013, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2013 turnauksessa hän toimi Yhdysvaltain kapteenina. Compher jakoi joukkueen sisäisen pistepörssin voiton Tyler Motten kanssa tehoilla 3+4=7. Valmennus valitsi hänet Yhdysvaltain turnauksen yhdeksi kolmesta parhaasta pelaajasta.


title: J. T. Compher

text: Compher pelasi myös World U-17 Hockey Challengessa vuonna 2012, jolloin hän voitti hopeaa ja oli Yhdysvaltain paras pistemies ja syöttäjä tehoilla 3+6=9.


title: J. T. Compher

text: Compherin pikkusisko Jesse pelaa Bostonin yliopistojoukkueessa.


title: Saint-Séverinin kirkko

text: Saint-Séverinin kirkko on keskiaikainen kirkko Pariisin Latinalaiskorttelissa, 5. arrondissementin alueella.


title: Saint-Séverinin kirkko

text: Kirkko on saanut nimensä 500-luvulla eläneen erakon, pyhän Severinus Pariisilaisen mukaan. Hän tiettävästi asui tällä seudulla ja suostutteli frankkien kuninkaan Klodvigin pojanpojan Clodoaldin ryhtymään papiksi. Ensimmäinen kirkko rakennettiin paikalle jo Severinuksen elinaikana 500-luvulla, mutta se tuhoutui myöhemmin normannien hyökkäyksessä. Nykyisen kirkon rakentaminen aloitettiin 1200-luvulla Filip II:n aikana ja sitä laajennettiin 1300-luvulla. Suuri osa kirkosta tuhoutui tulipalossa satavuotisen sodan aikana vuonna 1448, mutta se rakennettiin pian entistä ehommaksi arkkipiispa Guillaume d’Estoutevillen aloitteesta. Sivukappelit on rakennettu vuosina 1498–1520. Kirkkoon lisättiin toinen sakaristo vuonna 1643 ja hoviarkkitehti Jules Hardouin-Mansartin suunnittelema ylimääräinen kappeli vuonna 1673. Ludvig XIV:n serkku Montpensierin herttuatar otti kirkon vuonna 1684 suojelukseensa ja kustansi kuorin uudistustyöt. Muutostyöt suunnitteli Charles Le Brun.


title: Saint-Séverinin kirkko

text: Saint-Séverin on liekkigotiikan täydellinen ilmentymä. Runsaasti koristeltu kirkko on viisilaivainen ja pitkästä rakennusajastaan huolimatta arkkitehtonisesti yhtenäinen. Erityisesti kaksinkertainen kuorikäytävä on sisältä näyttävä monimutkaisten holvirakennelmiensa ansiosta. Saint-Séverinin tornissa on Pariisin vanhin tornikello vuodelta 1412. Kirkon pihalla on keskiaikainen luukammio eli katettu joukkohauta, jossa vainajien luut on sijoitettu kattoristikkoon.


title: Saint-Séverinin kirkko

text: Kirkkomaalla suoritettiin vuonna 1474 eräälle kuolemaantuomitulle vangille maailman ensimmäinen sappikivileikkaus. Koska vanki suostui vapaaehtoisesti leikkaukseen ja selvisi hengissä, kuningas Ludvig XI armahti ja palkitsi hänet.


title: Totally Driven

text: Totally Driven on brittiläisen hard rock -yhtye Uriah Heepin kokoelma-albumi, joka julkaistiin vuonna 2015. Albumi koostuu yhtyeen vanhempien kappaleiden uudelleen nauhoiteituista versioista.


title: Totally Driven

text: Alun perin albumi julkaistiin jo vuonna 2001 nimellä "Remasters", mutta kyseisen version painatus lopetettiin hyvin nopeasti.


title: Totally Driven

text: Albumin kappaleet nauhoitettiin valmistautumisena yhtyeen "Acoustically Driven" -ja "Electrically Driven" -konsertteja varten.


title: Saint-Julien-le-Pauvre

text:
Saint-Julien-le-Pauvre on yksi Pariisin vanhimmista kirkoista. Se sijaitsee Latinalaiskorttelissa, 5. arrondissementin alueella, vain kivenheiton päässä Seinen etelärannasta.
Paikalla on ollut kirkko 500-luvulta alkaen. Normannit tuhosivat ensimmäisen kirkon hävitysretkellään vuonna 886, mutta se rakennettiin uudelleen 900-luvulla. Nykyinen kirkko rakennettiin noin vuosina 1165–1220, mikä tekee siitä yhden Pariisin vanhimmista kirkoista. Läheisen Sorbonnen yliopiston viralliset kokoukset pidettiin keskiajalla Saint-Julien-le-Pauvren tiloissa. Opiskelijoiden aiheutettua vahinkoja Pariisin parlamentti kielsi vuonna 1524 yliopistolaisten kokoontumiset kirkossa. Vuodesta 1655 aina Ranskan vallankumoukseen saakka kirkko oli Hôtel-Dieu-sairaalan käytössä. Se palautettiin kirkoksi vuonna 1826. Vuodesta 1889 kirkko on kuulunut kreikkalaiskatoliselle melkiittien lahkolle. Kirkon bysanttilaistyylinen ikonostaasi on vuodelta 1900.


title: Saint-Julien-le-Pauvre

text: Ei ole varmaa, kehen Julianus ("Julien") -nimiseen pyhimykseen kirkon nimi on alun perin viitannut.


title: Saint-Julien-le-Pauvre

text: Kirkon luona on säilynyt katukiveystä roomalaisaikaisesta maantiestä.


title: Pariisin suurmoskeija

text: Pariisin suurmoskeija () on moskeija Pariisin 5. arrondissementissa, aivan kasvitieteellisen puutarhan länsipuolella, osoitteessa 39 rue Geoffroy-Saint-Hilaire.


title: Pariisin suurmoskeija

text: Moskeijan suunnittelivat ranskalaiset arkkitehdit Charles Heubès, Robert Fournez ja Maurice Mantout. Se rakennettiin vuosina 1922–1926. Ranskan valtio tuki moskeijan rakentamista kunnianosoituksena ensimmäisen maailmansodan aikana Ranskan armeijassa taistelleille muslimisotilaille. Kustannuksiin osallistuivat myös useat Ranskan islamilaiset siirtomaat Afrikassa ja Aasiassa. Moskeijan arkkitehtuuri edustaa espanjalais-maurilaista tyyliä, joka erottuu Pariisin katukuvasta. Rakennuskompleksiin kuuluu rukoussalin ohella koraanikoulu ja islamilaisen uskontotieteen instituutti. Sen yhteydessä on myös Pariisin suurimaamin virka-asunto. Moskeijan minareetti on 33 metriä korkea.


title: Xpress 3200

text: Xpress 3200 on ATI:n valmistama emolevyn piirisarja. Piirisarja julkaistiin vuonna 2006. Piirisarja tukee AMD:n Athlon 64 ja Sempron suorittimia. Intelin suorittimista piirisarja tukee Pentium 4 ja D mallien suorittimia sekä 1066 mhz väylätaajuudella toimivia Core 2 -sarjan suorittimia. Piirisarjaa käytettiin Socket 754, Socket 939 ja Socket 775 -suoritinkannoissa. Piirisarjan koodinimi oli Manta.


title: LGA 1156

text: LGA 1156 on Intelin valmistama suoritinkanta kolmannen sukupolven core suorittimille. Suoritinkannassa on 1156 kontaktipinniä. Suurimpana muutoksena edeltävään LGA 775-suoritinkantaan on eteläsillan integroiminen suorittimeen, jolloin emolevyltä kyettiin jättämään yksi piiri pois. Kanta tuki kahta muistikanavaa ja suurin tuettu muistin kellotaajuus riippui käytettävästä suorittimesta. Intel lopetti kannan tukemisen vuonna 2012, kun tilalle tuli LGA 1155.


title: Sähköinen toimeksiantosopimus

text: Sähköinen toimeksiantosopimus on irtaimen tai kiinteän omaisuuden myynnissä käytetty sopimus, joka on tehty internetissä. Voimassa oleva lainsäädäntö 5§ mahdollistaa nykyisin sähköisen sopimisen mikäli sopimus täyttää asiakkaan vahvan tunnistamisen kriteerit ja järjestelmä tai tekotapa on sellainen, että sopimusta ei voi yksipuolisesti muuttaa. Sähköistä sopimusta hyödyntävät nykyisin esimerkiksi kiinteistönvälittäjät Välityssopimus kiinteistöjen ja huoneistojen myyntisopimuksissa. Sähköistä sopimisen avulla myönnetään nykyisin myös esimerkiksi pankkilainat. Samoin kiinteistönkauppa on mahdollista sopia suoraan osapuolten välillä maanmittauslaitoksen järjestelmessä siten että kaupan osapuolet kirjautuvat omilla pankkitunnuksillaan ja tekevät sähköisen tunnistautumisen avulla oman allekirjoituksen luovutuskirjaan. Sähköinen toimeksiantosopimus ja sopiminen ovat korvanneet perinteisen paperisen allekirjoittamisen.


title: Betteridgen laki

text: Betteridgen laki on brittiläisen journalistin Ian Betteridgen mukaan nimetty periaate, jonka mukaan "”kysymysmerkkiin päättyvään otsikkoon vastaus on poikkeuksetta ei”".


title: Betteridgen laki

text: Betteridgen laki on luonteeltaan lähinnä leikillinen, eikä sitä ole tarkoitettu kirjaimellisesti otettavaksi. Ian Betteridgen mukaan journalistit käyttävät kysymysmerkkiä ennen kaikkea tyhjänpäiväisten, vailla todellista asiasisältöä olevien artikkelien otsikointiin. Laki ei luonnollisesti päde otsikoihin, joiden kysymyksiin ei voi vastata myönteisesti eikä kielteisesti, kuten "Miksi Suomeen ei investoida?"


title: Betteridgen laki

text: Betteridgen laki on yksi lukuisista henkilöltä nimensä saaneista lentävistä lauseista, joista kuuluisin lienee Murphyn laki.


title: Ilmapartio

text: Ilmapartio on partiotoimintaa, jossa noin neljäs–kolmasosa toiminnasta painottuu ns. ilmapartio-ohjelman mukaisiin aktiviteetteihin. Sudenpennuilla (7–9-vuotiaat) on kuusi ilmajälkeä (suoritettavaksi noin yksi joka syksy ja kevät kolmen vuoden aikana) ja seikkailijoilla (10–12-vuotiaat) neljä varsinaista (Ilmapartiotaitomerkit I–IV) ja neljä muuta ilma-aiheista taitomerkkiä. Lisäksi osa jo olemassa olevista seikkailijoiden taitomerkeistä sopivat erityisen hyvin ilmapartiolaisten suoritettaviksi.


title: Ilmapartio

text: Sudenpentujen ilmajäljet:


title: Ilmapartio

text: Seikkailijoiden ilmataitomerkit:


title: Ilmapartio

text: Ilmapartiotoiminnan toteuttamisessa etusijalla ovat kiinnostus ja innostus ilma-aiheisiin aktiviteetteihin sekä ilmailuun ja ilmaan liittyvään luontoon. Aktiviteettien toteuttamisessa tarvitaan vain vähän varsinaisiin ilmailuharrastuksiin liittyviä erityistietoja tai ilmailutoimintaan liittyviä resursseja, kuten aktiivisen lentokentän toimintoja. Näin ollen ilma-aktiviteettien käyttöönotto on mahdollista missä tahansa lippukunnassa.


title: Ilmapartio

text: Ilmapartion isänä voidaan pitää partioliikkeen perustajan lordi Robert Baden-Powellin nuorinta veljeä majuri Baden Baden-Powellia. Hän oli aktiivinen ilmailija ja kiinnostunut ilmailun hyödyntämisestä yhteiskunnan eri aloilla. Ilmailevana partiolaisena hän toi lentämiseen liittyviä aktiviteetteja myös partioon. Brittien partioliike otti Lentäjä-suoritusmerkin ("Airman’s badge") käyttöön 1911. Tällöin ei vielä kuitenkaan perustettu varsinaisia ilmalippukuntia. Ensimmäinen ilmaosasto perustettiin "3rd Hampton troop of Middlesex" -lippukuntaan vuonna 1921. Seuraavien 20 vuoden aikana ilmalippukuntia perustettiin ympäri Eurooppaa moniin maihin. Luonnollisia paikkoja ilmalippukunnille olivat paikkakunnat, joissa toimi lentokenttä ja oli ilmailukerhotoimintaa. Myös eri maiden ilmavoimat tarjosivat tukea ja resursseja ilmapartiotoiminnan aloittamiseksi. Ilmapartiolaiset olivat ensimmäistä kertaa mukana neljännellä maailmanjamboreella, joka järjestettiin Unkarissa vuonna 1933. Myös Robert Baden-Powell osallistui leirille, jossa Unkarin ilmapartiojohtaja László Almásy esitteli hänelle ja Unkarin partion johtajalle Pál Telekille ilmapartiolaisten alaleirin. Almásy on myöhemmin tullut tunnetuksi kirjan ja elokuvan "Englantilainen potilas" päähenkilönä.


title: Ilmapartio

text: Suomen partiossa erilaiset ilmailuun liittyvät aktiviteetit ovat olleet mukana tavalla tai toisella ainakin 1930-luvulta lähtien. Monesti toiminnan käynnistäjänä on ollut innokas ilmaileva partiolainen, joka on tuonut ilmailuharrastustaan lippukuntansa toimintaan. Suosituin ilmailuaktiviteetti lienee ollut lennokkien rakentaminen. Erilaisia hahmotelmia ilmapartio-ohjelmasta on myös vuosikymmenten saatossa kirjoitettu. Nämä ovat kuitenkin jääneet korkeintaan lippukuntatason toiminnaksi, eikä mikään niistä ole jäänyt vakiintuneeseen käyttöön. Sisällöltään nämä ohjelmat ovat usein keskittyneet lentämiseen liittyvään toimintaan. Ilmapartioaktiviteetteja ei toistaiseksi ole ollut mukana Suomen Partiolaisten partio-ohjelmassa muuten kuin sään ja ilmaluonnon havainnoinnin osalta.


title: Ilmapartio

text: Ilmapartiosta puhutaan etenkin vanhemmissa partiota ja ilmailua yhdistävissä dokumenteissa "ilmailupartiona". Nykyisin käsite on kuitenkin tietoisesti lyhennetty "ilmapartioksi", sillä ilmapartiotoiminta käsittää myös muuta etenkin ilman luontoon liittyvää kuin pelkän ilmailun lajien harrastamisen. Ilmapartiossa ei siis ole kyse nuorille suunnatusta ilmailukerhotoiminnasta, vaan partiosta, jossa osa toiminnasta keskittyy ilman luontoon, sen eri ilmiöihin ja niiden hyödyntämiseen. Tässä toki merkittävässä asemassa ovat eri ilmailulajien kehittämät tiedot ja taidot sekä ilmailu osana yhteiskunnan toimintaa. Ilmapartio-nimi on myös yhtenevä toiminnan kansainvälisten nimien kanssa. Esimerkiksi englanniksi ilmapartiolaiset ovat "air scouteja", ei "aviation scouteja".


title: Eeva Kantanen

text: Eeva Inkeri Kantanen (5. marraskuuta 1929 Mikkelin mlk) on suomalainen näyttelijä. Suurimman osan urastaan hän on tehnyt Turun kaupunginteatterissa.


title: Eeva Kantanen

text: Eeva Kantasen vanhemmat olivat maanviljelijä Adam Kantanen ja Martta Savenius. Hän aloitti ammattiuransa kiinnityksellä Varkauden Työväen Teatteriin 1954–1955, jonka jälkeen hän oli kiinnitettynä Jyväskylän Työväen Teatteriin 1955–1957. Vuodesta 1957 vuoteen 1963 Kantanen näytteli Lahden Työväen Teatterin riveissä. Hänen pitkä kiinnityksensä Turun kaupunginteatteriin alkoi 1963.


title: Eeva Kantanen

text: Kantasen näyttämötehtäviä olivat muun muassa nimirooli Hella Wuolijoen "Juurakon Huldassa" ja Ulriikan rooli Mika Waltarin komediassa "Gabriel, tule takaisin". Väinö Linnan tekstiin perustuvassa näytelmässä "Täällä Pohjantähden alla" Kantanen tulkitsi kirkkoherran rouvan, Ellen Salpakarin roolin.


title: Eeva Kantanen

text: Kantasen muita rooleja olivat esimerkiksi:Kantasen näyttämötehtävistä mainittakoon myös Hämeen tytön osa Kalle Holmbergin ohjaamassa "Seitsemässä veljeksessä", joka oli Turun kaupunginteatterin kultakauden menestynein produktio.


title: The Sarah Jane Adventures

text: The Sarah Jane Adventures on brittiläinen tieteissarja, jonka on luonut Russell T Davies. Sarja on Doctor Who -sarjan spin-off ja suunnattu nuoremmalle yleisölle. Sarja kertoo tutkivasta journalistista Sarah Jane Smithista, jolla oli nuorena monia seikkailuja ajassa ja avaruudessa, ja hänen nuorista kumppaneistaan.


title: The Sarah Jane Adventures

text: "The Sarah Jane Adventures" alkoi tunnin mittaisella erikoisjaksolla BBC One -kanavalla 1. tammikuuta 2007 ja sarjaa esitettiin vuoteen 2011 saakka.


title: The Sarah Jane Adventures

text: Elisabeth Sladenin esittämä Sarah Jane Smith oli Tohtorin kumppanina Doctor Whossa vuodesta 1973 vuoteen 1976. Hahmo seikkaili sekä kolmannen Tohtorin (Jon Pertwee) sekä neljännen Tohtorin (Tom Baker) kanssa. Vuonna 2006 Sarah Jane esiintyi jaksossa "Luokkakokous" kymmenennen Tohtorin (David Tennant) kanssa. Jakso otettiin hyvin vastaan ja tuottaja Russell T Davies otti sen jälkeen yhteyttä Elisabeth Sladeniin keskustellakseen hänen hahmonsa omasta sarjasta.


title: The Sarah Jane Adventures

text: Sarja on saanut hyvän vastaanoton kriitikoilta ja yleisöltä ja muun muassa lasten BAFTA-ehdokkuuden.


title: Sorkkinen

text: Sorkkinen on kylä Eurassa Satakunnassa noin kilometrin Euran kirkolta pohjoiseen. Se kuuluu Kuurnamäen osalta Euran keskustaajaman alueeseen.


title: Sorkkinen

text: Sorkkisten kylä rajautuu etelässä Pappilaan ja Euran kirkonkylän alueisiin. Sorkkisten keskelle jää Vaanin ja Lähteenojan yksinäistalojen kylän alueet, joista jotkin enklaavit pirstovat yhtenäisen kylän alueet. Vaanin alueen luoteipuolella sijaitsee vielä huomattava erillisalue. Sorkkisten pohjoisraja kulkee entisen Kiukaisten kunnan raajaa myöten ja idässä sitä reunustaa Kokemäen kaupungin raja.


title: Sorkkinen

text: Sorkkisten kylätontti sijaitsee Eurajoen molemmilla puolilla sen rannan tuntumassa ja se myös seuraa Sorkkistentietä. Osa kylätontista sijaitsee Knuutilantien luoteispuolella. Varhaisin karttatieto Sorkkisista on Olof Mörtin vuonna 1699 valmistunut maakirjakartta. Sen mukaan Sorkkisten kylään kuului kahdeksan maataloa. Kylätontilla on asuttu keskiajalta saakka keskeytyksettä. On kuitenkin viitteitä siitä, että asutus olisi samalla tavalla peräisin rautakauden loppupuolelta kuin muillakin Euran aukean kylillä.


title: Sorkkinen

text: Sorkkisten kylä sijaitsee saman pääraitin varrella kuin keskiajalla, sillä monet Isojaon aikaiset talot jäivät paikoilleensa. Maatalojen rakennukset sijaitsevat useimmiten tien ja Eurajoen välisellä alueella.


title: Sorkkinen

text: Sorkkisten vanhaan miljööseen kuuluvat myös jotkin julkiset rakennukset. Euran entinen osuusmeijeri on vuodelta 1889 ja työväentalo Onnela vuosilta 1905 ja 1912. Onnelan ulkoasua muutettiin vielä 1930-luvulla ja 1960-luvulla. Työväentalo uudistettiin 1990-luvulla entisenlaiseksi. Vanha on myös Eurajoen itäpuolella sijaitseva Lauhianmäen hautausmaa.


title: Sorkkinen

text: Sorkkisten koulu on perustettu 1900-luvun alussa ja siihen rakennettiin laajennus 1920-luvulla. Koulu on ollut toiminnassa tähän päivään asti, mutta sitä uhkaa sulkeminen syksyllä 2016.


title: Sorkkinen

text: Tässä ei käsitellä kivikauden asutusta, sillä kylän asiat ovat pysyvän asutuksen seurausta. "Euran aukealla" kiinteä asutus ja maatalous alkoi jo pronssikaudella, mistä on Eurassa monia löytöjä. Monet rikkaatkin euralaiset rautakautiset kalmistot ovat sijainneet talojen yhteydessä. Sorkkisten kylän läheltä ei ole vielä löydetty kalmistoa, ellei se sitten ole Lauhianmäki. Sille ei ole löydetty lähellä sijaitsevaa kylätonttia. Lauhianmäessä on hautauksia ajoitettu välille 0–1000 jaa. Sorkkinen ei ole aivan yhtä vanha kuin sellaisten kylien, jotka hautasivat vainajansa vastaaviin peltosaariin kuin Käräjämäki, Haukimäki, Osmanmäki ja Pappilanmäki. Historioitsijoilla ei ole tarkkaa käsitystä Euran rautakauden pitäjänlaitoksen rakenteesta, joten Sorkkinen on ainakin keskiaikainen kylä, mikä käy selväksi varhaisista kirjallista merkinnöistä.


title: Sorkkinen

text: Sorkkisten kylän talot maksoivat veroa suomalaisen oikeuden mukaan viljana. Historiankirjoituksen vallitsevan käsityksen mukaan kylä olisi siten syntynyt jo ennen 1300-lukua. Muita Euran pitäjän suomalaisen oikeuden kyliä olivat Kirkonkylä, Kauttua, Vahe, Nuoranne, Soupas ja Vaani, joista Vahe, Nuoranne, Soupas ja Vaani olivat yksinäistaloja. Ne sijaitsivat kaikki "Euran aukealla".


title: Sorkkinen

text: Sokkinen on ollut kiinteästi mukana Euran pitäjän kirkollisessa kehityksessä. Kirkko on sijainnut koko ajan vain kilometrin päässä kylätontista. Vanha perimätieto kertoo, että Henrikin saarnalato olisi sijainnut Sorkkisissa ja palanut vuoden 1830 kyläpalossa.


title: Sorkkinen

text: Sorkkinen sijaitsi esimerkiksi Kauttuan ja Kirkonkylän tapaan paikallisen Etelä-Suomesta pohjoiseen vievän valtatien varrella, joten siellä kehitys oli suotuisaa. Euran ja Panelian aukea oli alavaa savipohjaista jokilaaksoa, jossa sijaitsi laajoja soita ja niiden keskellä järviä. Asutus levisi aluksi Eurajoen vartta myöten pohjoiseen, jonne avattiin niittyjä laiduntamiseen tai heinän kasvattamiseksi. Viljelyalaa saatiin kaskeamalla savimaiden soita ja niitä viljeltiin kydöttämällä turvetta. Kun Suomeen saapui 1200-luvulla uusi työväline, härkävetoinen rauta-aura, voitiin savikoiden sitkeää savea alkaa kääntämään viljelyä varten. Euran aukean peltojen raivaamaista on harrastettu siitä lähtien lähes nykyaikaan asti.


title: Sorkkinen

text: Kylän pellot jaettiin sarkoihin, josta kukin sarka kuului yhdelle talolle. Saran leveys mitattiin seipäällä, jota kutsuttiin ruotsalaisittain tangoksi. Sorkkinen kuului niihin kyliin, jossa sarkajako oli voimissaan koko keskiajan aina Isojakoon 1780-luvulle saakka. Sorkkisilla ei ollut luontaisia kalavesiä Eurajokea lukuun ottamatta. Jos kalavesiä välillä olikin, ne oli hankittu naapurikylitä esimerkiksi niittyjä lainaamalla. Näin voidaan selittää esimerkiksi Pyhäjärven nuottaporukoihin kuuluminen tai Lammijärven kalastusoikeus. Sorkkisilla ei ollut myöskään luontaista vesimyllyn paikkaa Eurajoessa. Kiukaisissa, Ahmasojassa ja Kauttualla olivat lähimmät luontaiset kosket myllyjä varten. Tiedetään, että ainakin Kauttuan koskissa olisi sorkkislaisilla ollut oikeus jauhaa viljaa.


title: Sorkkinen

text: Aikakausi alkaa Kalmarin unionin hajottua Kustaa Vaasan aikakaudella vuonna 1523 ja loppuu Venäjän voittamaan Suomen sotaan 1809.


title: Sorkkinen

text: Tilojen peltojen pinta-aloja ilmaistiin kylvettävän viljan tynnyrinaloina ja kapanaloina, jotka muutettiin myöhemmin suoraan äyriluvuiksi. Sorkkisissa oli 15 taloa vuonna 1540, joiden kokoa on perinteisesti verrattu viljelymaan suuruudella. Vuonna 1540 maatalot maksoivat veroa seuraavasti: 2 äyriä (2 taloa), 3 äyriä (3 kpl), 4 äyriä (4), 5 äyriä (2) ja 6 äyriä (4). Näin mitattuna Sorkkinen oli Satakunnan suurimpia kyliä, vaikka se jäikin jälkeen Panelian 20 talolle. Seurakunnallisia toimintoja varten Sorkkinen muodosti hallinnollisen ala-alueen eli yökunnan, johon oli vuonna 1548 merkitty 19 maatilaa.


title: Sorkkinen

text: Ruotsi kävi jatkuvasti sotia 1500–1800-luvuilla, joiden välissä oli myös rauhan kausia. Sodat vaativat miehiä, varusteita ja ratsuja, joita saatiin rälssiltä ja maatiloilta. Sotaväenotot aiheuttivat suoraan myös tilojen autioitumisen, jos isäntä lähti sotaan ja talo jäi viljelemättä. Toisinaan naapuritalo otti pellot hoitaakseen ja se nautti silloin myös tilan tuotoista mutta myös veronmaksusta. Näiden autiotilojen lukumäärä saattoi eri kylissä olla huomattava. Sorkkisissa autioituminen vaihteli seuraavasti: vuosina 1560–1579 oli autioina 4 taloa, vuosina 1580–1599 oli 10 taloa, vuosina 1600–1619 oli 17 taloa, 1620–1639 oli 9 taloa, 1634–1653 oli 7 taloa ja 1654–1713 oli 11 taloa autioina.


title: Sorkkinen

text: 1600-luvun lopulla tunnettiin nimeltä seuraavat tilat (suluissa veroäyrit) Björni (7:12 äyriä), Järstä (6:12 äyriä), Nahi (6:12), Suni (5:12), Anttila (5), Katila (5), Tasku (5), Lamppu (5), Knuutila (4), Krouvila (3:12), Teikko (3:6) ja Rynkä (3:6 äyriä). Osa tiloista olivat kasvaneet, kun tiloja oli yhdistetty suuremmiksi.


title: Sorkkinen

text: Suuri Pohjan sota kääntyi välillä Ruotsille epäedulliseksi. Kun vuonna 1713 kaupungit Turku, Rauma ja Pori miehitettiin, asettui pian myös Euran pitäjään venäläisiä sotajoukkoja. Näin kävi myös Sorkkisissa, jossa pieni sotaosasto asutti kylän yhtä autiotaloa ja suuremmat osastot Nuorannetta ja Lähteenmäen yksinäistaloja. Venäläiset poistuivat Eurasta vuoden 1721 Uudenkaupungin rauhan jälkeen.


title: Sorkkinen

text: Isojako tuli lain mukaan käynnistää, jos yksikin kylän isäntä sitä vaati. Kirkonkylässä anomuksen jätti kirkkoherra Juhana Laihiander vuonna 1765. Myös Sorkkisissa suoritettiin Isojako Juhana Forseliuksen johdolla vuonna 1776. Sorkkinen oli Isojaon aikana Euran pitäjän ylivoimaisesti suurin kylä (14 tuhatta tynnyrinalaa). Jakokuntaan kuuluivat Sorkkisten lisäksi kaksi yksinäiskylää Vaani ja Lähteenoja sekä puolet Pappilasta. Pappilan asema on sikäli erikoinen, että toinen puoli siitä kuului Kirkonkylän jakokuntaan. Isojaossa olivat osallisina maatilat Anttila, Kauppi, Nahi, Bohl, Lillsuni, Storsuni, Knuutila, Rynkä, Katila, Katila (toinen), Tarku, Lamppu, Lamppu (toinen), Krouvila, Juusela, Järstä, Kylä-Björni, Valli-Björni ja Kleemola. Vuonna 1747 sallittiin maatalojen pilkkominen ja siksi joitakin tiloja on kaksi samalla nimellä. Osa näistä tiloista on nykyäänkin samannimiset.


title: Sorkkinen

text: Kun Sorkkisissa oli toimitettu Isojako, nousi esille niin sanottu liikamaa-kysymys. Sitä sai olla 600–1200 tynnyrinalaa manttaalia kohden. Sorkkisissa mantaalia kohden oli liikamaata vain 600 tynnyrinalaa, joten vuonna 1787 antoi kamarikolleegio jakokunnan jakaa metsät keskenään ilman erillistä verollepanoa. Kolleegio määräsi myös jakokunnalle metsälohkoja Kahalankulmalta ja vain Isosuo ja Vähäsuo jäivät jaon ulkopuolelle.


title: Sorkkinen

text: Isojaon aikoihin Sorkkisiin kuuluvien maatilojen peltojen yhteispinta-ala oli 14 824 tynnyrinalaa. Se oli Euran suurin kylä ja esimerkiksi viereisen Kirkonkylän peltoala oli vain 3 955 tynnyrinalaa. Vaikka Sorkkinen oli Satakunnassa suuri kylä, oli Panelia vielä sitäkin suurempi kylä ja jonka peltoala oli yhteensä 21 383 tynnyrinalaa. Peltoalan lisääminen oli koko ajan ajankohtaista. Euran aukean peltoala oli saatu pääasiassa metsää kaskeamalla ja suota kuivattamalla. Joitakin alueen järviä oli myös laskettu niittyjen ja peltojen lisäämiseksi. Kun lähialueet oli raivattu viljelyyn, siirryttiin vaikeampien kohteiden kimppuun. Isosuota alettiin kuivattamaan vuonna 1766, Pienisuota vuonna 1802, Veteläsuota vuonna 1804 ja Vaaniin Neittamoa kuivatettiin vuodesta 1814. Isosuo oli liian vaikea kuivattaa ja se on edelleen suurimmaksi osaksi suota.


title: Sorkkinen

text: Torppia perustettiin 1700-luvulla vain vähän, mutta 1700-luvun lopulla niitä olivat ainakin Heikkilä, Pihala, Seppä, Rantala, Ruohola, Välimaa, Mäkelä, Tuomola, Hakala, Kleemola ja Serenius.


title: Sorkkinen

text: Sorkkisilla ei ollut omalle myllylle sopivaa kohtaa Eurajoessa. Siksi jotkin Sorkkisten talot hankkivat Kauttuan koskessa olevista myllyistä kiviparin omaan käyttöön tai kuuluivat kylän mukana jonkin kiviparin myllylahkoon.


title: Sorkkinen

text: Keväisin ja syksyisin tulviva Eurajoki oli jatkuva haitta Sorkkisille, jonka pellot alkoivat Eurajoen äyräiltä. Pitäjässä oli jo pitkään kiistelty järjestelyistä, joilla nämä haitat olisi poistettu ja kun Kokemäenjoella oli suoritettu edellisinä vuosikymmeninä koskenperkauksia, hakivat myös euralaiset rahallista avustusta omille perkauksilleen. Sitä ei silloin saatu, mutta siitä huolimatta vuonna 1824 alkoivat ensimmäiset vakavat yritykset järjestää perkaushanke. Hyväksytyssä työnjaossa Sorkkisten vastualueeksi tuli Eurakosken ja Kauttuan väli, joka perattaisiin Euran aukealla asuvien muiden euralaisten kanssa. Työtä tehtiin muutama vuosi, mutta riidat ja käräjät hidastivat hanketta oleellisesti. Vasta 1870-luvulla alettiin uudelleen perkaamaan jokea. Tasaisella joen osuudelta tuli perata pois kivet ja sitten kaivaa uomaa syvemmäksi. Perkaus saatiin päätökseen vasta 1920-luvun alussa, jolloin se suoritettiin jo koneellisesti. Nykyään joen uoma kulkee syvemmällä ja joki on siten kapeampi kuin mitä se on vanhoissa kartoissa.


title: Sorkkinen

text: Vesimyllyn puute korvattiin 1870-luvulla tuulimyllyllä, johon asennettiin kaksi kiviparia. Tuulimyllyn rakentamista vastustivat Kauttuan kosken muut myllyn omistajat, mutta hanke meni lopulta läpi. Vuonna 1882 myllyjen rakentaminen vapautettiin säännöstelystä koko maassa. Sorkkisten meijeri o/y perustettiin vuonna 1888. Sen toiminta kasvoi ja vuonna 1895 se tuotti 20 000 litraan maitoa. Sorkkisten meijeri sulautettiin vuonna 1904 Euran Osuusmeijeriin.


title: Sorkkinen

text: Kun Porin rata valmistui vuonna 1895, alettiin siihen rakentamaan heti Raumalle johtavaa haaraa. Rauman rata valmistui vuonna 1897 ja se kulki euralaisten pettymykseksi Kiukaisten läpi, joten Kauttuan ruukin, eli vuoden 1908 jälkeen, Kauttuan paperitehtaan avustuksella siihen rakennettiin Kauttualle ja Pyhäjärven rantaan päättyvä yksityinen rata. Sorkkisiin tuli tämän radan myötä pysäkki vuonna 1914.


title: Sorkkinen

text: Sorkkisissa oli 1930-luvulla peltoalaltaan yli 25 hehtaarin suuruisia maatiloja Anttila, Juusela, Karhula, Katila, Krouvila, Mäntysaari, Suonpää, Suosaari, Vallimäki ja Mölsi. Monet talojen päärakennuksista ja jotkin sivurakennuksistakin ovat suhteellisen vanhoja ja niiden ulkoasu on tyyliltään vanha. Tällaisia taloja on Kylä-Anttilan, Juuselan, Karhulan ja Krouvilan rakennusryhmissä. Karhulaan on rakennettu jugendtyylinen renkitupa, huvilamainen päärakennus (vuodelta 1914) ja sen lisäksi raitilta hyvin näkyvä jyrkkäkattoinen viljavarasto. Karhulan lyhennetty kivinavetta on vuodelta 1879.


title: Sorkkinen

text: Euran kunnantalo sijaitsi Sorkkisissa kyläraitilla Kylä-Anttilaa vastapäätä vuoteen 1964 saakka, jolloin uusi talo valmistui Kirkonkylälle. Vuoden 1962 painetussa peruskartassa kunnantalon ympäristössä sijaitsi useita kauppoja kyläraitin molemmilla puolilla ja meijerin rakennukset sijaitsivat hieman ennen Karhulaa. Sorkkisten kansakoulun uusi rakennus on rakennettu Kuurnamäkeen 1920-luvulla.


title: Hän on Sysmästä

text: Hän on Sysmästä on Minna Canthin yksinäytöksinen huvinäytelmä vuodelta 1893.


title: Hän on Sysmästä

text:
Canth kirjoitti näytelmän Kuopion Suomalaisen Yhteiskoulun kannatusyhdistyksen hyväksi. Sen ensiesitys oli Kuopiossa Suomalaisen seuran vuosijuhlassa vuonna 1893.
Näytelmän käsikirjoitus on tallennettuna Suomalaisen Kirjallisuuden Seuran kirjallisuusarkiston Minna Canthin arkistoon, jonne Suomen Kansallisteatteri lahjoitti sen 24. toukokuuta 2011.


title: Ruuben (Raamattu)

text: Ruuben (, "Rəʾuven", ) oli Ensimmäisen Mooseksen kirjan mukaan Jaakobin ja Leean vanhin poika. Häntä pidettiin israelilaisen Ruubenin heimon perustajana ja kantaisänä.


title: Ruuben (Raamattu)

text: Ensimmäisessä Mooseksen kirjassa Ruubenin nimelle esitetään kaksi erilaista etymologiaa. Tooraa tekstikriittisesti tutkineet tutkijat ovat päätelleet, että näistä toinen olisi peräisin Jahvistista, toinen Elohistista.. Ensimmäisen selityksen mukaan nimi viittaisi siihen, että Jumala oli havainnut Leean kurjan aseman hänen ollessaan Jaakobin vaimoista vähemmän miehensä suosiossa. Sen mukaan nimi Ruuben johtuisi sanoista "raa beonyi", jotka tarkoittavat: "hän on nähnyt kurjuuteni". Toisen selityksen mukaan nimi viittaisi Leean toiveisiin siitä, että Ruubenin syntymä saisi Jaakobin rakastamaan häntä, jolloin se johtuisi sanasta "yeehabani", joka tarkoittaa: "Hän tulee rakastamaan minua." Nimi Ruuben muistuttaa myös heprean sanoja "ra'a ben", jotka tarkoittavat "Katso, poika", ja näin se selitetäänkin rabbiinisessa kirjallisuudessa, joskin toisinaan niissä myös väitetään että Leea olisi käyttänyt näitä sanoja tehdäkseen eron Ruubenin ja tämän sedän Eesaun välille. Jotkut tutkijat ovat myös arvelleet, että alun perin nimen loppukonsonantti olisi ollut lamed ("l"), joka muinaisheprealaisissa aakkosissa muistuttaa nun -kirjainta ("n"). Josefuksen teoksissa nimi esiintyikin muodossa "Reubel", ja näin ollen on mahdollista, että se olisi sukua arabia sanalle "Ra'abil", joka merkitsee susia.


title: Ruuben (Raamattu)

text:
Toorassa Ruubenin mainitaan lyhyesti olleen kerran sukupuoliyhteydessä Bilha, isänsä sivuvaimon kanssa. Tapaus tuli hänen isänsä Jaakobin tietoon, ja vähän ennen kuolemaansa hän sanoikin:
Ruuben, sinä olet minun esikoiseni, minun voimani ja minun miehuuteni esikoinen, ensi sijalla arvossa, ensi sijalla vallassa. Mutta sinä kuohahdat kuin vesi, et pysy ensisijalla, sillä sinä nousit isäsi leposijalle, silloin sinä sen saastutit. Niin, hän nousi vuoteeseeni.
Ensimmäisen aikakirjan mukaan Ruubenin käytös suututti Jaakobia siinä määrin, että hän siirsi Ruubenille esikoisena kuuluneet oikeudet Joosefille. Klassisissa rabbiinisissa lähteissä selitetään, että hänelle syntymänsä perusteella kuuluneisiin oikeuksiin olisi kuulunut hänen jälkeläistensä, Ruubenin heimon oikeus toimia heimojen johtajana, joka siirrettiin Juudan heimolle, ja pappeina, mikä oikeus siirrettiin Leevin jälkeläisille, leeviläisille. Joissakin näistä lähteistä kuitenkin väitettiin, ettei Ruuben todella ollut sukupuolisessa kanssakäymisessä Bilhan kanssa, vaan ainoastaan tuki Leeaa tämän pyrkimyksissä Jaakobin suosioon ja vahingoittaen täten Bilha asemaa, mikä suututti Jaakobia; samojen lähteiden mukaan Jaakob olisi suosikkivaimonsa Raakelin kuoltua pyrkinyt antamaan suosikkiaseman Bilhalle, joka siihen saakka oli ollut vain hänen rakastajattarensa, ja että Ruuben siirsi Bilhan vuoteen pois siitä paikasta, jossa Jaakob halusi sen olevan. Klassisissa rabbiinisissa teksteissä sanotaan edelleen, että Ruuben osoitti välittömästi katumusta.


title: Ruuben (Raamattu)

text: Kun Joosef oli nähnyt merkillisiä unia, jotka viittasivat siihen, että hän pyrkisi veljiensä joukossa johtavaan asemaan, ja kertonut siitä heille, nämä päättivät tappaa hänet. Ruuben kuitenkin halusi pelastaa Joosefin ja ehdotti, että tappamisen sijasta hänet heitettäisiin lähellä olleeseen kaivoon, josta hän aikoi myöhemmin käydä pelastamassa tämän. Ennen kuin Ruuben palasi paikalle, muut veljet olivat kuitenkin Juudan aloitteesta ja Ruubenin tietämättä myyneet Joosefin ohi kulkeneille kauppiaille, eikä Ruuben näin ollen voinut tätä löytää. Kun Joosef myöhemmin kuitenkin pääsi Egyptissä korkeaan asemaan ja veljekset saapuivat nälänhädän vallitessa Egyptiin ostamaan viljaa, Joosef pani heidät vankeuteen. Vaikka he eivät tunteneet vallanpitäjää Joosefiksi, he arvelivat tämän olleen jumalallinen rangaistus siitä, mitä he olivat tälle tehneet, ja tällöin Ruuben muistuttikin heitä siitä, että hän oli varoittanut tekemästä Joosefille mitään pahaa.


title: Ruuben (Raamattu)

text: Raamatun mukaan Ruubenilla oli neljä poikaa: Hanok, Pallu, Hesron ja Karmi.


title: Ruuben (Raamattu)

text: Muiden Jaakobin poikien tavoin myös Ruubenia pidettiin samannimisen israelilaisen heimon kantaisänä. Israelin kuningaskunnan aikana Ruubenin heimo asui Kuolleenmeren itäpuolella nykyisessä Jordaniassa.


title: Ruuben (Raamattu)

text: Ruubenilaisten alueen valloitti lopulta Assyria, minkä jälkeen he kuuluivat Israelin kadonneisiin heimoihin.


title: Ken Griffey, Jr.

text: George Kenneth ”Ken ”Griffey, Jr. (s. 21. marraskuuta 1969 Donora, Pennsylvania) on yhdysvaltalainen entinen baseballpelaaja.


title: Ken Griffey, Jr.

text: 22 kautta MLB-liigassa pelannut Griffey on yksi harvoista neljällä eri vuosikymmenellä pelanneista. Parhaiten hänet muistetaan Seattle Marinersista, jonka riveissä Griffey pelasi ensin vuosina 1989–1999 ja vielä uudelleen 2009–2010.


title: Ken Griffey, Jr.

text: Urallaan 630 kunnaria lyönyt Griffey oli yksi aikakautensa kovimmista lyöjistä, ja kaikkien aikojen listalla kuudennella sijalla. 13 kertaa tähdistöottelussa pelannut Griffey valittiin kaudella 1997 American Leaguen arvokkaimmaksi pelaajaksi.


title: Ken Griffey, Jr.

text: Griffey valittiin vuonna 2016 Baseball Hall of Fameen ennätyksellisen suurella äänimäärällä.


title: Ken Griffey, Jr.

text: Griffeyn isä Ken Griffey, Sr. pelasi MLB:ssä vuosina 1973–1991. Isä ja poika pelasivat yhdessä Marinersissa kausilla 1990 ja 1991. Griffey Jr. vieraili myös Simpsonit-televisiosarjan softball-teemaisessa jaksossa "Homer at the Bat", jossa esitti itseään.


title: Choo Shin-soo

text: Choo Shin-soo (hangul 추신수, hanja 秋信守; s. 13. heinäkuuta 1982 Busan) on eteläkorealainen baseballpelaaja. Hän on vuodesta 2014 lähtien pelannut MLB-liigan Texas Rangersin riveissä. Pelipaikaltaan Choo on oikea koppari.


title: Choo Shin-soo

text: Choo teki vapaana pelaajana Rangersin kanssa joulukuussa 2013 seitsenvuotisen sopimuksen, arvoltaan 130 miljoonaa dollaria.


title: Joey Votto

text: Joseph Daniel ”Joey” Votto (s. 10. syyskuuta 1983 Toronto, Ontario) on kanadalainen baseballpelaaja. Hän on vuodesta 2007 lähtien edustanut MLB-liigassa pelaavaa Cincinnati Redsiä. Pelipaikaltaan Votto on ykkösvahti.


title: Joey Votto

text: Votto valittiin kaudella 2010 National Leaguen arvokkaimmaksi pelaajaksi. Samana vuonna hänet palkittiin Lou Marsh Trophyllä Kanadan vuoden urheilijana.


title: Andy Parker (rumpali)

text: Andrew Maynard 'Andy' Parker (s. 21. maaliskuuta 1952)on brittiläinen rumpali, joka tunnetaan parhaiten brittiläisen hard rock -yhtye UFOn rumpalina.


title: Andy Parker (rumpali)

text: Andy Parker perusti UFOn vuonna 1969 yhdessä solisti Phil Moggin, basisti Pete Wayn ja kitaristi Mick Boltonin kanssa. Parker onkin nykyisen UFOn kokoonpanon toinen alkuperäisjäsen solisti Moggin ohella. Vaikka Parker onkin nykyään toinen yhtyeessä mukana olevista perustajajäsenistä, hän oli poissa yhtyeestä vuosina 1984-1987, 1990-1992 sekä 1996-2004.


title: Andy Parker (rumpali)

text: Andy Parkerin tytär Lindsay Parker (s. 1980) on näyttelijä.


title: Kaarlo Julius Kalpa

text: Kaarlo Julius Kalpa (alk. Karl Julius Sandbäck, 2. huhtikuuta 1867 Kristiinankaupunki – 13. helmikuuta 1918 Suodenniemi) oli suomalainen pappi, joka surmattiin vuoden 1918 sisällissodan aikana.


title: Kaarlo Julius Kalpa

text:
Kalpa kirjoitti ylioppilaaksi Porin yksityislyseosta vuonna 1887 ja opiskeli sen jälkeen teologiaa Helsingin yliopistossa. Papiksi hänet vihittiin 1892, jonka jälkeen Kalpa toimi Riianlahdella sijaitsevan Ruhnun saaren Pyhän Magdalenan seurakunnan kirkkoherrana vuoteen 1896 saakka. Vuosina 1896–1899 hän oli kappalaisena Halikossa, 1900–1901 Perniössä, 1901–1902 Liedossa, 1903–1905 Paattisessa sekä vielä Suodenniemellä vuodesta 1905 lähtien, kunnes Kalpa nimitettiin kirkkoherran virkaan 1916. Kalpa oli itsenäisen Suodenniemen seurakunnan ensimmäinen kirkkoherra.
Kaarlo Julius Kalpa surmattiin sisällissodan alkuvaiheessa helmikuussa 1918, kun Mouhijärven punakaarti tunkeutui Suodenniemen pappilaan. Ampuja oli ilmeisesti kaartin päällikkönä toiminut tilallinen Kalle Tuomisto. Sodan jälkeen ns. vapaussotakirjallisuudessa esiintyi liioittelevia kauhukertomuksia Kalpan murhasta. Esimerkiksi vuonna 1919 ilmestyneessä teoksessa "Punainen terrori Suomessa talvella 1917–1918" on anonyymi kuvaus, miten Kalpan vaimo ja 19-vuotias tytär olisi pakotettu katsomaan murhaa, jonka jälkeen Kalpan silmät puhkottiin ja hänen alaston ruuminsa asetettiin seisomaan kahden kiväärin tukemana niin, että pistimet lävistivät rintakehän. Lisäksi Kalpan kainaloon oli tarinan mukaan vielä laitettu Raamattu. Todellisuudessa hänet kuitenkin vietiin lyhyen matkan päähän pappilasta, jossa Kalpa ammuttiin ja ryöstetty ruumis jätettiin lumihankeen makaamaan. Perhe sai tiedon hänen kohtalostaan vasta muutaman päivän kuluttua. Kalpalle kuulunut taskukello löydettiin myöhemmin mouhijärveläisen torpparin pojan Heikki Kallion hallusta, minkä vuoksi Kallio tuomittiin osallisuudesta murhaan.


title: Kaarlo Julius Kalpa

text: Raskauttavaksi todisteeksi Kalpaa vastaan punaiset katsoivat sen, että hän oli sanomalehtikirjoituksissaan tuominnut lakkolaisten toimet kesän 1917 maatalouslakkojen aikana.


title: Kaarlo Julius Kalpa

text: Tamperelaisissa valkoisten lehdissä ja niiden jälkeen useissa muissakin lehdissä julkaistiin huhtikuussa 1918 valaehtoiseksi esitetty silminnäkijäkertomus punakaartilaisten terroriteoista Mouhijärven, Suodenniemen ja Lavian seudulla. Kertomuksen olivat allekirjoituksillaan varmentaneet sisällissotaan valkoisten puolella osallistuneet vapaaehtoiset ruotsalaiset kapteeni Orvar Lidholm ja upseerioppilas Ragnar Alühr. Kertomuksen mukaan valkoisten joukkojen edettyä Suodenniemelle 20. maaliskuuta 1918 oli löydetty alastomaksi riisuttu K. J. Kalpan ruumis nojaamasta kirkkopihan aitaa vasten kahden pistimellä varustetun kiväärin varaan tuettuna, kirkosta varastettu Raamattu kainalossa ja silmät puhkottuna. Valkoisten päämajassa, jonne kertomus oli päätynyt valkoisten Satakunnan Ryhmän komentajan eversti Ernst Linderin tietämättä, tietoja pidettiin epäilyttävinä ja asiassa määrättiin suoritettaviksi tutkimukset. Tutkimuksissa kävi ilmi, että valkoiset olivat kylläkin päässeet Suodenniemen kirkonkylän liepeille 20. maaliskuuta 1918, mutta itse kirkko oli tuolloin ollut vielä punaisten hallussa. Ennen kaikkea väite Kalpan ruumiin löytymisestä kirkon aidan vierestä 20. maaliskuuta ei mitenkään voinut pitää paikkaansa, sillä kirkkoherran lumihankeen kätketty ruumis oli luovutettu omaisille jo 18. helmikuuta – yli kuukauden päivät ennen sen väitettyä löytymistä – ja laskettu hautaan 4. maaliskuuta. Samassa kertomuksessa oli lisäksi kuvaus Mouhijärvellä muka tapahtuneesta kirkkoherran murhasta ja hänen ruumiinsa häpäisemisestä; Mouhijärven kirkkoherraa ei ollut tosiasiassa ensinkään murhattu. Sisällissodan terroria tutkinut Jaakko Paavolainen on arvellut, että joko kuvauksen laatijoiden tarkoituksena oli valkoisen yleisön perinpohjainen järkyttäminen ja punaisten vankien mahdollisimman ankara rankaiseminen, tai sitten kyse oli päihtyneiden nuorten upseerien ajattelemattomasta pilasta.


title: Kaarlo Julius Kalpa

text: Kaarlo Julius Kalpa avioitui Olga Lindgrenin (1861–1949) kanssa vuonna 1892. Pariskunnan kolmesta pojasta tunnettuja ovat lääkintöneuvos Kaarlo Ilmari Kalpa (1893–1963) sekä sotilaspastori Eino Johannes Kalpa (1896–1972), joka hoiti myös Suodenniemen kirkkoherran virkaa muutaman vuoden ajan isänsä kuoleman jälkeen. Tytär Armi Johannan (1898–1990) aviomies oli presidentti Risto Rytin veli Eero Ryti (1899–1969). Sisällissodan aikana hän asui Suodenniemen pappilassa ja piti tapahtumista päiväkirjaa, joka nykyään on Kansallisarkiston hallussa.


title: Greg Halman

text: Gregory Anthony ”Greg” Halman (s. 26. elokuuta 1987 Haarlem – k. 21. marraskuuta 2011 Rotterdam) oli alankomaalainen baseballpelaaja.


title: Greg Halman

text: Halman pelasi MLB-liigan Seattle Marinersissa 2010 ja 2011 yhteensä 44 ottelua. Hänen pelipaikkansa oli koppari.


title: Greg Halman

text: Halman puukotettiin kuoliaaksi 21. marraskuuta 2011 Rotterdamissa. Syylliseksi osoittautui hänen veljensä Jason Halman, joka viranomaisten mukaan oli toiminut psykoosissa.


title: Hennamari Malkavaara

text: Hennamari Malkavaara (o.s. Koistinen) on suomalainen entinen nuorisomaajoukkueen koulu- ja esteratsastaja. Aktiivivuosinaan hän voitti muun muassa joukkue PM-hopeaa sekä hallimestaruus hopeaa. Malkavaara saavutti aktiivivuosinaan myös muita sijoituksia ja voittoja kansallisen tason kilpailuissa.


title: Hennamari Malkavaara

text: Kisahevosena Malkavaaralla oli tanskalainen puoliverinen ruuna Mr Don Hill.


title: Hennamari Malkavaara

text: Malkavaara on koulutukseltaan tradenomi ja suorittaa lisäksi ratsastuksen opettajan tutkintoa. Hän toimii ratsastuksenopettajana sekä yrittäjänä Ratsastuskeskus ILOssa Kuopiossa.


title: Power

text: Power on Norjasta lähtöisin oleva kodinkoneketju, joka on osa Power International AS -konsernia. Konsernin pääomistajia ovat Awilhelmsen AS ja Dolphin Invest AS -yhtiöt, joiden takana ovat varustamostaan tunnettu Wilhelmsenin perhe ja vähittäiskauppias Øivind Tidemandsen. Tidemandsen vaikutti Elkjøp-konsernissa vuosina 1980–2000, mutta irtaantui sittemmin yhtiöstä. Nykyään Tidemandsen on mukana muun muassa perustamassaan XXL-urheiluvälineketjussa.


title: Power

text: Power avasi ensimmäisen myymälänsä Suomessa maanantaina 9. toukokuuta 2016 Vantaan Tammistoon. Myymälässä käytetään digitaalisia hintalappuja, jotka päivittyvät verkkokaupan hinnoin neljä kertaa päivässä. Powerin toinen myymälä avattiin 15. toukokuuta 2016 Tampereen Kalevan Prismakeskukseen. Power on osa samaa konsernia kuin Expert-kauppaketju, ja Expert ASA Oy:n toiminimi muuttui 9. kesäkuuta 2016 Power Finland Oy:ksi. Vuoden 2016 aikana suurin osa Expert-myymälöistä muutettiin Powereiksi, ja Expert-nimellä jatkoivat kauppiasvetoiset liikkeet.


title: Power

text: Yhtiö kuuluu pohjoismaiseen Power International AS -konserniin, joka on rekisteröity Norjaan. Norjassa Power-ketjulla on 120 myymälää, Tanskassa 12 ja Suomessa 37.Yhtiöön kuuluu myös Ruotsin Skillingarydissa sijaitseva keskusvarasto ja verkkokauppa. Konsernin yhteenlaskettu liikevaihto oli vuonna 2016 noin 900 miljoonaa euroa.


title: Tori Kelly

text: Victoria Loren ”Tori” Kelly (s. 14. joulukuuta 1992 Wildomar, Kalifornia) on yhdysvaltalainen laulaja-lauluntekijä, joka tuli alkujaan tunnetuksi YouTube-videoidensa kautta sekä "American Idolista", johon hän osallistui 16-vuotiaana.


title: Tori Kelly

text: Karsiuduttuaan kilpailusta Kelly alkoi tehdä omaa musiikkia ja solmi levytyssopimuksen Capitol Recordsin kanssa vuonna 2013. Hänen debyyttialbuminsa "Unbreakable Smile" julkaistiin kesäkuussa 2015 ja sen johtosingle "Nobody Love" nousi listahitiksi Yhdysvalloissa. Vuonna 2015 Kelly oli Grammy-ehdokkaana kategoriassa "Paras uusi artisti".


title: Tori Kelly

text: Kellyn isä on jamaikalais-puertoricolainen ja äiti taas irlantilaista ja saksalaista syntyperää. Hän on ollut musikaalinen pienestä saakka ja osallistui lapsena laulukilpailuihin "Star Search" ja "America's Most Talented Kid". Kellylle tarjottiin ensimmäistä levytyssopimusta jo 12-vuotiaana.


title: Tori Kelly

text: 14-vuotiaana Kelly alkoi saada mediasuosiota YouTubessa, kun hän lauloi itse kuvaamillaan videoilla eri artistien cover-kappaleita. Vuonna 2010 hän osallistui "American Idoliin" ja pääsi koelauluista läpi, mutta karsiutui pääsemättä 24 parhaan joukkoon.


title: Tori Kelly

text: Kelly on kirjoittanut omaa musiikkiaan siitä saakka, kun putosi "American Idolista". Hän julkaisi vuonna 2012 ensimmäisen EP-levynsä nimellä "Handmade Songs by Tori Kelly". Levy sisälsi kuusi Kellyn itse kirjoittamaa ja äänittämää kappaletta. EP julkaistiin iTunesissa ja se pääsi kymmenen parhaan pop-albumin joukkoon. Vuonna 2013 Kelly julkaisi hyväntekeväisyyssinglen "Fill a Heart" ja järjesti sen johdosta myös hyväntekeväisyyskiertueen.


title: Tori Kelly

text: Kelly julkaisi vuonna 2013 toisen EP-levynsä "Foreword" ja virallisen debyyttialbuminsa "Unbreakable Smile" vuonna 2015. Lisäksi hän lauloi kappaleen "Silent" elokuvan "The Giver" soundtrackille.


title: Seurakuntamestari

text: Seurakuntamestari on suntio, jolla on usein esimiesasema organisaatiossa tai laaja vastuualue seurakunnan toiminnassa. Seurakuntamestarin töihin sisältyy usein suntion työt jumalanpalveluksissa ja kirkollisissa toimituksissa sekä vaihtelevasti seurakunnittain, vahtimestarin, kiinteistönhoitajan, siivoojan, seurakuntapuutarhurin, hautausmaanhoitajan ja haudankaivajan töitä. Joissakin tapauksissa seurakuntamestari saattaa hoitaa virassaan kaikkia näitä tehtäviä.


title: Eko (Sastamala)

text: Eko on kylä Sastamalan kunnassa Pirkanmaalla. Se sijaitsee Rautaveden etelärannalla Evonlahden kupeessa. Paikallisella murteella Eko taipuu yleensä muotoon Evon kylä.


title: Eko (Sastamala)

text: Eko sijaitsee Stormin länsipuolella. Kylän läpi virtaa Evonlahteen laskeva Ekojoki. Kylään kuuluu myös Ekosaari, joka on valtaosin suojeltu. Varhaisin maininta Ekosta on vuodelta 1426. Vuonna 1540 kylässä oli kaksitoista tilaa, ja vuonna 1769 kolmetoista. Alkuperäinen kylätontti ja nykyinen kyläkeskittymä sijaitsevat Ekojoen pohjoispuolella.


title: Musset

text: Musset on seuraavien henkilöiden sukunimi:


title: Nera White

text: Nera D. White (15. marraskuuta 1935 Maconin piirikunta, Tennessee – 13. huhtikuuta 2016 Gallatin, Tennessee) oli yhdysvaltalainen koripalloilija ja maailmanmestari. Myös softballia erinomaisesti pelannutta Whitea pidetään yhtenä historian parhaista naiskoripalloilijoista. Hänet on nimetty Basketball Hall of Fameen.


title: Nera White

text: White kuului Yhdysvaltain maailmanmestaruuden Brasiliassa 1957 voittaneeseen joukkueeseen, ja hänet valittiin turnauksen arvokkaimmaksi pelaajaksi. White oli aikakautensa edistyksellisimpiä pelaajia. Hän pelasi AAU:ssa Nashville Business Collegen joukkueessa. Vuonna 1992 White nimettiin Basketball Hall of Fameen.


title: Nera White

text: Koripallon lisäksi White pelasi softballia hyvällä tasolla. Hän kuoli sairastettuaan kuukausien ajan Tennesseen Gallatinissa 80-vuotiaana 13. huhtikuuta 2016.


title: Basilika (Ateena)

text: Basilika on nimitys, jota käytetään eräästä antiikin aikaisesta basilika-arkkitehtuuria edustaneesta julkisesta rakennuksesta Ateenan Agoralla Kreikassa. Se sijaitsi Agoran koillislaidalla.


title: Basilika (Ateena)

text: Basilika rakennettiin roomalaisella ajalla keisari Hadrianuksen kaudella noin vuonna 117–138 jaa. Tuolloin siihen sisällytettiin paikalla ollut varhaisempi, keisari Augustuksen aikana rakennettu julkinen rakennus. Basilikaa käytettiin kaupallisiin tarkoituksiin sekä erilaisiin kokouksiin. Rakennus vaurioitui pahoin herulien hyökkäyksessä vuonna 267. Tämän jälkeen sen osia käytettiin rakennusmateriaalina.


title: Basilika (Ateena)

text: Rakennus oli arkkitehtuuriltaan tyypillinen roomalainen basilika. Sen rakentamiseen oli käytetty muun muassa kalkkikiveä ja marmoria. Basilikan keskellä olleen peristyylin leveys oli noin 15,3 metriä. Sitä kiersi noin 5,7 metriä leveä pylväskäytävä. Basilikasta on säilynyt nykyaikaan vain joitakin sen perustusten osia. Rakennuksen osittaiset kaivaukset suoritettiin vuonna 1970. Rauniot sijaitsevat Agoran pohjoisosan halkaisevan Ateenan metrolinjan pohjoispuolella. Rakennuksen eteläosa, noin puolet rakennuksesta, on Agoran arkeologisella alueella ja sitä on kaivettu esiin pohjois-eteläsuunnassa noin 11 metrin verran, kun taas pohjoisosa jää Adrianoú-kadun ja sen pohjoispuolisten talojen alle.


title: Itäinen rakennus

text: Itäinen rakennus on nimitys, jota käytetään eräästä antiikin aikaisesta rakennuksesta Ateenan Agoralla Kreikassa. Se on saanut nykyisen nimensä siitä, että se sijaitsi Keskistoan ja Etelästoa II:n välissä niiden itäpuolella.


title: Itäinen rakennus

text: Itäinen rakennus rakennettiin hellenistisellä kaudella noin vuonna 150 eaa. suunnilleen samaan aikaan Keskistoan ja Etelästoa II:n kanssa. Rakennus on mahdollisesti ollut rahanvaihtajien tai jonkinlaisen pankkitoiminnan käytössä, ja näin se on palvellut alueen kaupallisia toimintoja.


title: Itäinen rakennus

text: Itäinen rakennus oli rakennettu pohjois-eteläsuuntaisesti ja muodosti Keskistoan ja Etelästoa II:n väliin jäävän aukion itälaidan. Keskistoa sijaitsi rakennuksen pohjois- ja Etelästoa II eteläpuolella. Rakennus oli tehty kalkkikivestä. Sen pituus oli noin 38,9 metriä ja leveys noin 13,8 metriä. Rakennuksessa oli stoaa muistuttava pylväikkö, joka avautui itään päin Panathenaia-juhlan tien suuntaan. Rakennuksen länsiseinustalla oli viisi huonetta, jotka avautuivat länteen eli pihan puolelle. Keskimmäisessä huoneessa oli portaikko, joka mahdollisti rakennuksen läpi kulkemisen ja laskeutumisen alemmalla tasolla olleelle pihalle. Kolmen keskimmäisen huoneen edessä on mahdollisesti ollut pylväät. Eteläisimmästä huoneesta oli pääsy Etelästoaan. Rakennuksessa on merkkejä siitä, että siellä on ollut rahanvaihtajien tms. käyttämät puiset pöydät.


title: Itäinen rakennus

text: Rakennuksesta on säilynyt nykyaikaan sen perustukset ja seinien alaosia sekä marmorista lattiaa.


title: Kaakkoislähde

text: Kaakkoislähde on nimitys, jota käytetään eräästä antiikin aikaisesta lähdekaivorakennuksesta Ateenan Agoralla Kreikassa. Se sijaitsi Agoran kaakkoiskulmassa. Rakennuksesta käytetty nimi on nykyaikainen ja perustuu sen sijaintiin. Lähdekaivoon viitataan usein myös nimellä "Enneakrunos" (, myös "Enneakrounos").


title: Kaakkoislähde

text: Kaakkoislähde rakennettiin arkaaisella kaudella Peisistratoksen suvun tyrannian aikana noin vuonna 530–520 eaa. Rakennus on yksi koko Agoran ensimmäisiä ja ilmeisesti rakennettiin Agoran varhaisvaiheissa, kun alue muokattiin sopivaksi suurten ihmisjoukkojen käyttöön. Pausanias käytti 100-luvulla jaa. lähdekaivosta nimitystä "Enneakrunos". Klassisen kauden tunnetumpi Enneakrunos sijaitsi kuitenkin eri paikassa Akropoliin eteläpuolella, mikä on aiheuttanut usein sekaannusta. On mahdollista, että nimi oli myöhemmin otettu käyttöön niin kutsutusta Kaakkoislähteestä puhuttaessa. Sekaannusten välttämiseksi rakennuksesta käytetään tutkimuksessa nykyisin yleensä vain nimitystä Kaakkoislähde.


title: Kaakkoislähde

text: Lähdekaivorakennuksen koko oli noin 6,8 x 18,2 metriä. Rakennus oli tehty kalkkikivestä ja katettu. Se avautui pohjoiseen ja sen julkisivussa oli kolme pylvästä. Rakennuksen keskellä oli huone, jonka toisessa päässä oli vesiallas ja toisessa päässä tila, jossa vettä saattoi ottaa hydriaan eli vesiruukkuun suoraan vesisuihkusta.


title: Kaakkoislähde

text: Klassisella kaudella lähdekaivon viereen rakennettiin Rahapaja ja roomalaisella kaudella suurempi Nymfaion-lähdekaivo. Kaakkoislähteestä on säilynyt nykyaikaan ainoastaan osa sen perustuksista. Nykyisin lähdekaivon paikka on aivan bysanttilaisella ajalla rakennetun Pyhien apostolien kirkon vieressä.


title: Kaakkoisstoa

text: Kaakkoisstoa oli antiikin aikainen stoa eli pylväshalli Ateenan Agoralla Kreikassa. Se sijaitsi Agoran kaakkoislaidalla Pantainoksen kirjaston eteläpuolella. Rakennuksen nimitys on nykyaikainen ja perustuu sen sijaintiin.


title: Kaakkoisstoa

text: Stoa rakennettiin roomalaisella kaudella 100-luvulla jaa. Se oli kaupallisessa käytössä. Stoa oli rakennettu luoteis-kaakkoissuunnassa ja se oli tehty kalkkikivestä ja marmorista. Sen pylväikkö avautui länteen Panathenaia-juhlan tielle päin. Pylväikkö edusti joonialaista tyyliä ja koostui arviolta 14 pylväästä. Pylväikön takana rakennuksen itäseinustalla oli 11 huonetta. Stoa jakaantui kahteen osaa, joista pohjoisemman lattia oli alempana ja eteläisen ylempänä, sillä rakennus oli tehty Agoralta Akropoliille päin nousevaan rinteeseen. Pylväikön puolivälissä oli näitä osia yhdistävät portaat.


title: Kaakkoisstoa

text: Rakennuksesta on säilynyt nykyaikaan lähinnä sen perustukset ja stylobaatti.


title: Kaakkoistemppeli

text: Kaakkoistemppeli on nimitys, jota käytetään eräästä antiikin aikaisesta jollekin jumalattarelle omistetusta temppelistä Ateenan Agoralla Kreikassa. Se sijaitsi Agoran kaakkoislaidalla. Temppelin nimitys on nykyaikainen ja perustuu sen sijaintiin.


title: Kaakkoistemppeli

text: Temppeli rakennettiin roomalaisella kaudella ensimmäisellä vuosisadalla jaa. Se rakennettiin varhaisemman Rahapajan paikalle, ja sijaitsi Etelästoa II:n kaakkoispuolella Nymfaionin vieressä, Panathenaia-juhlan tien länsilaidalla. Temppeli oli rakennettu marmorista. Se edusti joonialaista tyyliä ja sen julkisivussa oli mahdollisesti kuusi pylvästä.


title: Kaakkoistemppeli

text: Temppelissä oli naispuolinen kulttipatsas, joka muistutti karyatidia. Jumalatarta, jolle temppeli oli omistettu, ei tunneta varmuudella. Kyseessä on saattanut olla Athenen temppeli, sillä rakennuksessa oli ilmeisesti käytetty uudelleen Sunionin Athenen temppelin osia. Kulttipatsaan osien ja sen jalustan lisäksi temppelistä on säilynyt sen perustukset sekä joitakin ylempien rakenteiden osia. Nykyisin temppelin rauniot ovat paikalle bysanttilaisella ajalla rakennetun Pyhien apostolien kirkon itäpuolella.


title: Lounaislähde

text: Lounaislähde oli antiikin aikainen lähdekaivo Ateenan Agoralla Kreikassa. Se sijaitsi Agoran lounaisosassa. Rakennuksen nimitys on nykyaikainen ja perustuu sen sijaintiin. Joskus siihen viitataan myös nimellä "Kallirhoe".


title: Lounaislähde

text: Lounaislähde rakennettiin klassisen kauden lopulla tai hellenistisen kauden alussa noin vuonna 350–300 eaa. Lähdekaivo sijaitsi aivan Aiakeionin vieressä sen länsipuolella, nimensä mukaisesti Agoran alueen lounaisosassa. Se rajasi Agoran etelälaitaa yhdessä Aiakeionin sekä Etelästoan ja niin kutsutun Kaakkoislähteen kanssa.


title: Lounaislähde

text: Lähdekaivorakennus oli lajissaan yksi koko Ateenan suurmpia. Se oli L-kirjaimen muotoinen ja jakaantui kahteen osaan: myös L-kirjaimen muotoiseen suurikokoiseen vesialtaaseen, joka käsitti rakennuksen itä- ja eteläsivun, sekä sen edessä olleeseen samanmuotoiseen pylväikköportiikkiin. Pylväikön edessä kokonaisuuden luoteiskulmassa oli pieni neliönmuotoinen esipiha. Rakennus oli tehty kalkkikivestä. Siitä on säilynyt nykyaikaan vain sen perustuksia.


title: Lounaistemppeli

text: Lounaistemppeli on nimitys, jota käytetään eräästä antiikin aikaisesta temppelistä Ateenan Agoralla Kreikassa. Se sijaitsi Agoran lounaislaidalla. Temppelin nimitys on nykyaikainen ja perustuu sen sijaintiin.


title: Lounaistemppeli

text: Temppeli rakennettiin roomalaisella kaudella ensimmäisellä vuosisadalla jaa. Se sijaitsi Tholoksen itäpuolella ja Keskistoan läntisen osan sekä niin kutsutun Viranomaisten rakennuksen pohjoispuolella, itään Agrippan odeionista. Temppelin kulttia ei tunneta varmuudella. Se on mahdollisesti liittynyt keisarillisen suvun henkilökulttiin ja ollut omistettu Livialle. Erään toisen ehdotuksen mukaan temppeli olisi liittynyt Atheneen.


title: Lounaistemppeli

text: Temppeli oli rakennettu marmorista ja se edusti doorilaista tyyliä. Temppelin naos eli cella avautui länteen. Sen edessä olleessa pronaoksessa oli kuusi pylvästä, jotka olivat peräisin mahdollisesti Demeterin ja Koren temppelistä Thorikoksesta. Temppelin koko oli noin 10,5 x 20,5 metriä. Pronaoksen, jonka syvyys oli noin 4,2 metriä, kohdalla rakennuksen leveys oli kuitenkin noin 11,3 metriä.


title: Lounaistemppeli

text: Temppelin kaivaukset suoritettiin vuosina 1933–1934 sekä 1951. Temppelistä on säilynyt nykyaikaan vain sen perustukset sekä joitakin ylempien rakenteiden osia.


title: Monopteros (Ateena)

text: Monopteros () oli pieni antiikin aikainen monopteros tai tholos eli pyörötemppelin kaltainen rakennus Ateenan Agoralla Kreikassa.


title: Monopteros (Ateena)

text: Monopteros rakennettiin roomalaisella kaudella 100-luvulla jaa., todennäköisesti Antoninusten aikaan vuosisadan puolessa välissä. Se sijaitsi Attaloksen stoan länsipuolella sen ja Panathenaia-juhlan tien välisellä alueella. Monopteros tuhoutui todennäköisesti herulien hyökkäyksessä vuonna 267 tai pian tämän jälkeen. Rakennuksen kaivaukset suoritettiin vuosina 1936 ja 1951–1954.


title: Monopteros (Ateena)

text: Monopteros oli pyöreä rakennus, joka toimi todennäköisesti jonkinlaisena suihkulähteenä tai muuna lähdekaivona. Tämä on päätelty muun muassa siitä, että sille johtaa vesijohto. Rakennusta on ehdotettu myös jonkinlaiseksi temppeliksi tai herooniksi. Monopteroksen halkaisija oli noin 8,1 metriä. Siinä oli kahdeksan pylvästä ja kupumainen katto. Pylväät edustivat korinttilaista tyyliä. Rakennus oli tehty vihreästä sekä Pentelikon-vuoren marmorista.


title: Monopteros (Ateena)

text: Monopteroksesta on säilynyt nykyaikaan sen perustukset sekä joitakin sen muita rakenneosia.


title: Nymfaion (Ateena)

text:
Nymfaion () oli antiikin aikainen nymfaion eli nymfeille omistettu lähdekaivorakennus Ateenan Agoralla Kreikassa. Se sijaitsi Agoran kaakkoislaidalla ja sen tehtävänä oli tarjota alueelle juomavettä.
Nymfaion rakennettiin roomalaisella kaudella keisari Hadrianuksen aikana noin vuonna 113–138 jaa. Lähdekaivo oli yksi Hadrianuksen lahjoista Ateenan kaupungille ja se oli kytketty samoin Hadrianuksen rakennuttamaan akveduktiin, joka toi vettä Pentelikon-vuorelta. Nymfaion rakennettiin varhaisemman Rahapajan paikalle.


title: Nymfaion (Ateena)

text: Nymfaion oli puolikaaren muotoinen ja sen säde oli noin 7,1 metriä. Rakennus suuntautui pohjoiseen ja Panathenaia-juhlan tielle. Nymfaionin pylväät edustivat korinttilaista tyyliä ja sen rakentamiseen oli käytetty muun muassa marmoria. Lähdekaivon pohjoispuolella oli sille johtanut kolmiaskelmainen porrastus. Lähdekaivo on ollut koristeltu veistoksin, mikä oli tyypillistä myös muille vastaaville rakennuksille. Veistokset ovat esittäneet todennäköisesti keisarillisen suvun jäseniä. Paikalta on löydetty osia Hadrianuksen itsensä patsaasta. Myös alueelta löydetty Afroditen patsas tyyppiä "Venus Genetrix" saattaa liittyä Nymfaioniin.


title: Nymfaion (Ateena)

text: Bysanttilaisella ajalla Nymfaionin paikalle rakennettiin siinä edelleen oleva Pyhien apostolien kirkko. Sen vieressä sijaitsee edelleen lähdekaivo. Nymfaionista on säilynyt nykyaikaan ainoastaan osa sen perustuksista.


title: Prytanikon

text: Prytanikon () oli antiikin aikainen rakennus Ateenan Agoralla Kreikassa. Tutkimuksessa rakennus tunnetaan myös nimellä "Rakennus F".


title: Prytanikon

text: Prytanikon rakennettiin arkaaisella kaudella noin vuonna 550–525 eaa. Se on saattanut toimia alun perin tyranni Peisistratoksen ja tämän poikien asuntona. Demokratian voitettua rakennus otettiin käyttöön eräänlaisena varsinaisen, muualla Ateenassa sijainneen Prytaneionin liitännäisrakennuksena, joka toimi muun muassa prytanien eli kaupungin johtavien virkamiesten ruokailusalina. Myöhemmin klassisella kaudella noin 470–465 eaa. samalle paikalle rakennettiin pyöreä Tholos, joka ilmeisesti peri rakennuksen tehtävän Prytanikonina.


title: Prytanikon

text: Prytanikon sijaitsi Agoran länsilaidalla. Sen pohjoispuolella sijaitsi vanha Buleuterion, jonka kanssa se vaikuttaa muodostaneen jonkinlaisen kokonaisuuden. Rakennus oli pohjakaavaltaan epäsäännöllisen muotoinen ja sen pituus oli itä-länsisuunnassa noin 27 metriä ja pohjois-eteläsuunnassa noin 18,5 metriä. Rakennuksen keskiössä oli pylväikköpiha, jonka ympärillä oli useita erikokoisia huoneita.


title: Prytanikon

text: Rakennuksesta on säilynyt nykyaikaan vain vähän. Sen paikalla ovat nykyisin lähinnä Tholoksen rauniot.


title: Viranomaisten rakennus (Ateena)

text: Viranomaisten rakennus on nimitys, jota käytetään eräästä antiikin aikaisesta rakennuksesta Ateenan Agoralla Kreikassa.


title: Viranomaisten rakennus (Ateena)

text: Viranomaisten rakennus rakennettiin roomalaisella kaudella ensimmäisellä vuosisadalla tai 100-luvulla jaa. Se oli nimensä mukaisesti erilaisten viranomaisten käytössä. Rakennuksen tarkkaa käyttötarkoitusta ei kuitenkaan tunneta varmuudella; sen käyttäjiä ovat saattaneet olla esimerkiksi toria valvoneet viranomaiset, "agoranomoi".


title: Viranomaisten rakennus (Ateena)

text: Rakennus sijaitsi Agoran alueen lounaiskulmassa Keskistoan länsipään pohjoispuolella ja Tholoksen itäpuolella. Heti sen pohjoispuolella sijaitsi samoihin aikoihin rakennettu niin kutsuttu Lounaistemppeli. Viranomaisten rakennus oli tehty pääosin kalkkikivestä. Se koostui neljästä huoneesta. Yksi huoneista oli reunustettu penkeillä ja saattoi olla ruokailutila. Rakennuksesta on säilynyt nykyaikaan vain sen perustuksia.


title: Carlo Monti

text: Carlo Monti (24. maaliskuuta 1920 Milano – 7. huhtikuuta 2016 Milano) oli italialainen pikajuoksija ja olympiamitalisti.


title: Carlo Monti

text: Monti voitti olympiapronssia 4×100 metrin viestijuoksussa Lontoossa 1948 ja EM-pronssia 100 metrillä Oslossa 1946.


title: Carlo Monti

text: Monti kuoli 96-vuotiaana 7. huhtikuuta 2016.


title: Allianz Riviera

text: Allianz Riviera on Etelä-Ranskan Nizzassa sijaitseva jalkapallostadion, joka toimii Ranskan Ligue 1:ssä pelaavan OGC Nicen kotikenttänä. Allianz Rivieraa alettiin rakentaa vuonna 2011 ja se avattiin syyskuussa 2013. Jean-Michel Wilmotten suunnittelemalla stadionilla on 35 624 paikkaa. Rakennuskulut olivat arviolta 245 miljoonaa euroa. Stadion korvasi Nicen vanhan stadionin Stade du Rayn.


title: Allianz Riviera

text: Allianz Riviera toimii yhtenä kymmenestä isäntästadionista vuoden 2016 Euroopan-mestaruuskilpailuissa. Noissa kilpailuissa stadionin nimi on sponsorisyistä "Stade de Nice". Stadionilla pelataan neljä turnauksen ottelua, mukaan lukien yksi neljännesvälieristä.


title: Allianz Riviera

text: Stadionilla on pelannut otteluita myös rugby union -joukkue RC Toulonnais.


title: Nicholas Gargano

text: Nicholas ”Nicky” Gargano (1. marraskuuta 1934 West Ham – 28. maaliskuuta 2016 West Clandon) oli brittiläinen nyrkkeilijä, olympiamitalisti ja Euroopan mestari.


title: Nicholas Gargano

text: Gargano voitti sarjan 67 kg olympiapronssia Melbournessa 1956. Vuonna 1955 hän voitti Euroopan mestaruuden.


title: Nicholas Gargano

text: Gargano kuoli 81-vuotiaana maaliskuussa 2016 West Clandonissa. Hän oli sairastanut syöpää.


title: Väätäiskylä

text: Väätäiskylä on kylä Multian kunnan pohjoisosassa lähellä Ähtärin ja Saarijärven rajoja. Kylä sijaitsee harvaan asutun Suomenselän alueella. Asukkaita kylässä on noin 60.


title: Väätäiskylä

text: Väätäiskylässä sijaitsee valtatien 18, kantatien 58 ja seututien 633 risteys, jossa risteävät Multialta Karstulaan ja Ähtäristä Saarijärvelle johtavat tiet. Kylästä on matkaa Multian kirkonkylälle noin 24 kilometriä.


title: Väätäiskylä

text: Väätäiskylässä on myös talkootyönä rakennettu kesätanssilava ja Väätäiskylän Keidas -niminen kioski.


title: Lauri Rantanen

text: Lauri Rantanen on suomalainen lentopallovalmentaja. Rantanen otti lentopalloliigassa pelaavan Hurrikaani-Loimaan valmennusvastuun kesken kauden 2015-16, kun italialaisvalmentaja Nicola Giolito joutui jättämään tehtävänsä. Sittemmin hän solmi seuran kanssa kahden vuoden mittaisen jatkosopimuksen, joka käsittää vuodet 2016-2018. Aiemmin Rantanen on toiminut useiden vuosien ajan Loimaan Jankon miesten edustusjoukkueen päävalmentajana sekä kauden 2015-16 alussa Hurrikaanin apuvalmentajana.


title: Lauri Rantanen

text: Rantanen aloitti oman peliuransa Loimaan Jankon junioreissa ja pelasi viimeisen kautensa seuran edustusjoukkueessa ennen kuin Jankko ja sittemmin Hurrikaani-nimen saanut joukkue nousi lentopalloliigaan keväällä 2007. Pelaajauransa lopetettua Rantanen siirtyi kasvattajaseuransa Loimaan Jankon valmentajaksi. Viimeiset kaudet ennen siirtymistä Hurrikaanin apuvalmentajaksi vuonna 2015 hän valmensi Jankkoa miesten 1-sarjassa. Rantanen oli aisaparina Hurrikaanissa italialaiselle Nicolina Giolitolle, joka toimi myös samanaikaisesti Suomen miesten lentopallomaajoukkueen. Kauden 2015-16 avausotteluissa Rantanen kantoi valmennusvastuun Gioliton palvellessa vielä maajoukkuetehtävissä. Helmikuussa 2016 Hurrikaani ilmoitti vapauttaneensa Gioliton päävalmentajan tehtävistä ja valitsi apuvalmentaja Rantasen hänen korvaajakseen. Rantanen valmensi lopulta runkosarjassa kolmanneksi sijoittuneen Hurrikaanin SM-pronssille kaudella 2015-16.


title: Lauri Rantanen

text: Rantanen on siviiliammatiltaan luokanopettaja. Lentopallovalmentajan töiden lisäksi hän toimii Loimaan Hirvikosken yhtenäiskoulun luokanopettajana ja liikuntatuntien vetäjänä.


title: Myllymäki (Ähtäri)

text: Myllymäki on kylä Ähtärissä. Kylässä risteävät valtatie 18 ja seututie 621. Kylä sijaitsee myös Haapamäki-Seinäjoki-radan varrella. Matkaa Ähtärin keskustaan on noin 13 kilometriä.


title: Myllymäki (Ähtäri)

text: Myllymäen palveluihin kuuluivat muun muassa ruokakauppa Siwa ja vielä nykyäänkin toiminnassa oleva 55 oppilaan kyläkoulu.


title: Nadi (jooga)

text: Nadit ovat hindulaisessa filosofiassa ja joogafilosofiassa kehon energiakanavia, joissa elämänvoima "prana" kiertää. Perimätiedon mukaan intialaiset tietäjät ovat syvämeditaatiossa havainneet ihmisen kehosta 72 000 nadia.


title: Nadi (jooga)

text: Kolme tärkeintä nadia ovat "sushumna", "ida" ja "pingala". Sushumna alkaa häntäluusta ja ulottuu selkärangan läpi chakroja, kehon energiakeskuksia pitkin takaraivon keskelle. Sushumnaa estävät erilaiset kehon ja mielen vastukset, joten sen energiavirta on heikko ja se on yleensä epäaktiivnen. Ida ja pingala alkavat selkärangan tyvestä. Ne kiertelevät selkärangan ympäri ja risteävät kuudesti chakrojen alapuolella sieraimiin asti. Ida päättyy vasemmalle puolelle ja pingala oikealle. Ne kytkevät toisiinsa kehon vasemman ja oikean puoliskon. Ida yhdistetään naispuoliseen energiaan ja pingala miespuoliseen.


title: Nadi (jooga)

text: Energian virtauksen nadeissa uskotaan olevan yleensä epätasapainoinen, sillä kun sushumna ei ole aktiivinen, energia virtaa vuorotellen idaa ja pingalaa pitkin. Idan ja pingalan tasapainoa tavoitellaan hathajoogalla, jotta sushumnan tukokset avautuisivat ja sushumna aktivoituisi. Kun energia virtaa sushumnaa pitkin, myös chakrat aktivoituvat, ja energia voi lopulta edetä suoraan viimeiseen chakraan, jossa universaali tietoisuus yhdistyy yksilölliseen tietoisuuteen.


title: Call Waves Solutions Finland

text: Call Waves Solutions Finland Oy on vuonna 2000 perustettu Call Center ja Contact Center yritys. Toimipaikat sijaitsevat Varkaudessa, Mikkelissä ja Kuopiossa.


title: Call Waves Solutions Finland

text: Call Waves aloitti toimintansa 14 henkilön toimipisteellä Varkaudessa ja oli perustettaessa Itä-Suomen ensimmäinen yhteyskeskus eli Contact Center.


title: Call Waves Solutions Finland

text: Call Wavesilla on ollut toimipisteeitä viidellä paikkakunnalla. Savonlinnan toimipiste lakkautettiin 13.12.2013. Vaasan toimipiste lakkautettiin 17.6. 2014. Molempien toimipisteiden lakkauttamisen perusteena olivat tuotannollis-taloudelliset syyt.


title: Call Waves Solutions Finland

text: Keski-Savon Kehittämisyhtiö myönsi Call Wavesille EFQM-laatupalkinnon vuonna 2005.


title: Call Waves Solutions Finland

text: Kauppalehti Oy myönsi Call Wavesille Balance Consultingin menestyjäluokituksen Menestyjä sertifikaatin vuosilta 2010 ja 2011.


title: Call Waves Solutions Finland

text: Suomen Asiakastieto myönsi Call Wavesille Suomen vahvimmat (platina) sertifikaatin v.2012-2016.


title: Call Waves Solutions Finland

text: Asiakkuusmarkkinointiliitto (ASML) myönsi Call Wavesille Reilu Työnantaja statuksen ja merkin 18.2.2016.


title: Call Waves Solutions Finland

text: Inspired in Finland -yhteisö valitsi Call Wavesin 100 intohimoisimman yrityksen joukkoon vuonna 2016.


title: Call Waves Solutions Finland

text: Call Waves työllistää nykyisin noin 160 henkilöä 24/7, työkielenä suomi, ruotsi ja englanti.


title: Call Waves Solutions Finland

text: Call Waves on keskittynyt vakuutus-, rahoitus-, energia-, liikenne- ja verkkokauppa-alojen ulkoistetun asiakaspalvelun ratkaisuihin. Call Waves tuottaa myös vaihdepalvelua sekä backoffice palveluja. Kuukausittain yli 250 000 asiakaskohtaamista.


title: Call Waves Solutions Finland

text: Yrityksen liikevaihto on kasvanut tasaisesti 2000-2015.


title: Call Waves Solutions Finland

text: Yrityksen liikevaihto vuonna 2016 oli 6,4 milj.


title: Call Waves Solutions Finland

text: Call Waves Solutions Finland Oy omistus jakautuu Navitas Kehitys Oy:n ja toimivan johdon kesken.


title: Kumamoton maanjäristykset 2016

text: Vuoden 2016 Kumamoton maanjäristykset tapahtuivat huhtikuussa Japanin Kyūshūn saarella sijaitsevassa Kumamoton prefektuurissa. Maanjäristysten sarja alkoi 14. huhtikuuta 6,2 momenttimagnitudin esijäristyksellä. Sarjan voimakkain järistys tapahtui 16. huhtikuuta yöllä kello 1.25 paikallista aikaa. Sen voimakkuus oli 7,0 momenttimagnitudia ja keskus sijaitsi kymmenen kilometrin syvyydessä vain noin kilometrin länteen Kumamoton kaupungin keskustasta.


title: Kumamoton maanjäristykset 2016

text: Maanjäristysten sarja alkoi torstaina huhtikuun 14. päivä 6,2 momenttimagnitudin maanjäristyksellä, jonka keskus oli noin kymmenen kilometrin syvyydessä 12 kilometriä Kumamoton kaupungista keskustasta länteen ja seitsemän kilometriä Uekin taajamasta kaakkoon. Ensimmäinen maanjäristys vaurioitti useita taloja ja aiheutti yhdeksän ihmisen kuoleman.


title: Kumamoton maanjäristykset 2016

text: Perjantain ja lauantain välisenä yönä 16. huhtikuuta tapahtui 7,0 momenttimagnitudin maanjäristys, jonka keskus oli noin kymmenen kilometrin syvyydessä Kumamoton kaupungin alla vain kilometrin etäisyydellä kaupungin keskustasta. Maanjäristys aiheutti usean kymmenen ihmisen kuoleman, useita maanvyöryjä ja laajaa vahinkoa rakennuksille, teille sekä vesi- ja sähköverkoille.


title: Kumamoton maanjäristykset 2016

text: Maanjäristykset ovat aiheuttaneet ainakin 48 ihmisen kuoleman ja tuhansien loukkaantumisen. Maanvyörymät ovat katkaisseet teitä monin paikoin ja aiheuttaneet 200 metriä pitkän Aso Ōhashi -sillan sortumisen Kurokawajokeen. Lauantaina 16. huhtikuuta yli 400 000 taloutta Kyūshūlla oli ilman vettä ja yli 100 000 ilman sähköä. Vesi-, sähkö- ja tieverkoston vaurioiden sekä myrskyisän sään ja voimakkaiden sateiden vuoksi joillakin alueilla on ollut pulaa ruoasta ja muista tarvikkeista. Noin kaksi tuhatta loukkaantunutta tarvitsi sairaalahoitoa ja kymmeniä tuhansia evakuoitiin kodeistaan. Sunnuntai-iltana 17. huhtikuuta vielä 300 000 taloutta oli ilman vettä, yli 62 000 ilman sähköä, ja 180 000 ihmistä vietti yönsä väliaikaismajoituksessa, kuten teltoissa tai autoissaan.


title: Kumamoton maanjäristykset 2016

text: Maanjäristykset ovat aiheuttaneet suurta vahinkoa myös useilla alueen historiallisille rakennuksille. Kumamoton linnan muurit sortuivat osittain. Aso-jinja-pyhäkön keskeisimmät osat, haiden-rukoushalli ja rōmon eli torniportti tuhoutuivat täysin 16. päivän maanjäristyksessä. Läheisen Sendain ydinvoimalan kaksi reaktoria olivat toiminnassa maanjäristysten alkaessa, mutta selvisivät niistä vaurioitta.


title: Totti Noisniemi

text: Torkel (Totti) Rikhard Noisniemi (sukunimi vuoteen 1935 "Nyberg", 28. elokuuta 1916 Helsinki – 23. elokuuta 1963 Helsinki) oli suomalainen taiteilija ja kuvittaja.


title: Totti Noisniemi

text: Noisniemi kuvitti Arijoutsin pakinoita yhdessä pilapiirtäjä Kari Suomalaisen kanssa. Hän suunnitteli vuonna 1963 ystävänsä, kirjailija Mauri Sariolan exlibris-merkin. Noisniemi suunnitteli myös Jukolan viestin merkin jota on käytetty vuodesta 1956 alkaen.


title: Totti Noisniemi

text: Noisniemi palveli jatkosodan aikana suomalaisessa SS-vapaaehtoispataljoonassa.


title: Sendain ydinvoimalaitos

text: Sendain ydinvoimalaitos () on Japanin Kyūshūn saaren Kagoshiman prefektuurissa sijaitseva ydinvoimalaitos. Sen omistaa sähköyhtiö Kyūshū Denryoku. Laitokseen kuuluu kaksi ydinreaktoria, joista ensimmäinen otettiin käyttöön alun perin heinäkuussa vuonna 1984. Kaikki Japanin ydinvoimalat suljettiin väliaikaisesti vuoden 2011 maanjäristyksestä aiheutuneiden Fukushiman ydinonnettomuuksien vuoksi, minkä jälkeen Sendain ydinvoimalaitos avattiin niistä ensimmäisenä uudelleen vastustuksesta ja mielenosoituksista huolimatta 11. elokuuta vuonna 2015. Laitos sijaitsee maanjäristyksille ja tsunameille alttiilla alueella vain 50 kilometrin päässä aktiivisesta Sakurajima-tulivuoresta. Kyūshūn alueelle iski voimakas maanjäristys huhtikuussa 2016, mutta voimalaitos selvisi siitä vaurioitta.


title: Iso Äijäjärvi

text: Iso Äijäjärvi on Pirkanmaalla Ylöjärvellä Lassilassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Iso Äijäjärvi on osa Aurejärven aluetta.


title: Iso Äijäjärvi

text: Järven pituus on 200 metriä, leveys 100 metriä ja sen pinta-ala on 2,5 hehtaaria. Se sijaitsee mäkisellä alueella painanteessa, joka rajautuu Äijäjärvennevan pohjoispuolelle. Siihen laskee vain Pikku Äijäjärven laskuoja ja Iso Äijäjärven oma laskuoja Äijänoja lähtee järven luoteispäästä yli kilometrin luoteeseen ja laskee Aurejärveen Kiimasaarta vastapäätä. Rantaviivan pituus on 650 metriä. Rantaviiva on pääasiassa avosuota, mutta itärannat ovat soistuvaa metsää. Järvi on autio eikä sinne johda teitä. Sen lähiympäristössä on yksi maatila. Yli 300 metrin päässä järven ohittaa yhdystie 3350.


title: Pikku Äijäjärvi

text: Pikku Äijäjärvi on Pirkanmaalla Ylöjärvellä Lassilassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pikku Äijäjärvi on osa Aurejärven aluetta.


title: Pikku Äijäjärvi

text: Järven pituus on 200 metriä, leveys 150 metriä ja sen pinta-ala on 2,2 hehtaaria. Se sijaitsee Iso Äijäjärven pohjoispuolella kumpulevan kangasmaaston painaumassa. Siihen laskee kolme lyhyttä metsäojaa Lamminmäenahon suunnalta ja sen laskuoja laskee 300 metrin päässä olevaan Iso Äijäjärveen, joka puolestaan laskee Aurejärveen. Rantaviivan pituus on 550 metriä. Koko järven ympäristö on avosuota. Sen rantaan on rakennettu yksi vapaa-ajan asunto ja sen ympäristössä sijaitsee yksi maatila. Sinne johtaa tiet yhdystieltä 3350.


title: Ekojärvi

text: Ekojärvi on Sastamalan kaupungin alue ja kylä Pirkanmaan maakunnassa. Ekojärvi sijaitsee Sastamalan itäosassa Lantulan ja Sammaljoen välissä aivan Vesilahden tuntumassa.


title: Ekojärvi

text: Ekojärvellä sijaitsee samanniminen järvi, joka laskee kaivettua kanavaa pitkin Ekojokeen. Alue on harvaanasuttua ja metsäistä, jota pirstovat pienet peltopalstat. Kylän asutus seurailee tiestöä. Aikaisemmin Ekojärven rannalla on ollut kymmeniä tiloja. Alueella on nykyään vähäistä maanviljelyä.


title: Ekojärvi

text: Ekojärvi ei ole Sastamalan maarekisterikylä, vaan sen on ollut pitkään muiden kylien kuten Isojärven takamaita. Perimätiedon mukaan Ekojärvellä olisi ollut isovihan aikaan piilopirtti. Käytännössä Ekojärven kylä on syntynyt kun siellä ollut torppariasutus itsenäistyi 1900-luvun alussa. Ekojärvi sai oman kansakoulun vuonna 1910, ja se lakkautettiin 1960-luvulla. Palvelut ovat hävinneet Ekojärveltä; kylässä käy enää vain kirjastoauto.


title: Cervalces

text: Cervalces on sukupuuttoon kuollut hirvieläinsuku joka eli Pohjois-Amerikassa ja Euraasiassa plioseenilla ja pleistoseenilla. Se oli rakenteeltaan kuin hirven ja vapitin sekoitus. Ulkomuodoltaan se olisi näyttänyt hyvin pitkäjalkaiselta hirveltä jonka pää oli kuin vapitilla. Sarvet olivat leveät ja litteät kuin nykyisellä hirvellä, mutta niiden rakennelma oli monimutkaisempi. Eläin oli kooltaan nykyistä hirveä suurempi.


title: Cervalces

text: "Cervalces" eli samankaltaisessa elinympäristössä kuin nykyinen hirvi, ja sillä saattoi olla myös samanlaiset elintavat – kahlaten viileissä vesistöissä rantakasvustoa syöden. Suku kuoli sukupuuttoon viimeisimmällä jääkaudella noin 11 500 vuotta sitten.


title: Kaukas (Lappeenranta)

text: Kaukas on Lappeenrannan kaupunginosa. Se sijaitsee keskustasta noin kolme kilometriä itään Saimaan rannalla entisen Lauritsalan kauppalan alueella.


title: Kaukas (Lappeenranta)

text: Kaupunginosa koostuu pääasiassa teollisuusalueesta, jolla ovat UPM:n Kaukaan tehtaat, ja sen ympärille rakentuneesta asutuksesta. Hyvinkään Kaukasista, kuten nimi siellä taipuu, lähtöisin olevien tehtaiden toiminta Lappeenrannan seudulla alkoi vuonna 1892 valmistuneesta lankarullatehtaasta. Tehtaat ja niiden länsipuolella oleva klassistinen kerhorakennus ympäristöineen ovat valtakunnallisesti merkittävä rakennettu kulttuuriympäristö.


title: Kaukas (Lappeenranta)

text: Kaukas on syntynyt Lappeen Parkkarilan kylän maille. Nykyisin Parkkarilan nimellä tunnetaan Kaukaan lounaispuolella sijaitseva kaupunginosa. Vuodesta 1932 vuoden 1967 alkuun alueet kuuluivat Lauritsalan kauppalaan. Lauritsalan kauppalanosien nimiksi ne vahvistettiin vuoden 1941 asemakaavassa. Kaukaan pientalot ovat rakentuneet pääosin 1920–1930-luvuilla ja kerrostalot 1950–1970-luvuilla. Kaukaaseen kuulunut Abessinian (Abessiinian) asuinalue on jäänyt osittain tien ja muiden rakennusten alle. Alue sai nimensä rakentumisensa aikoihin 1930-luvulla käydystä Abessinian sodasta. Kaukaan–Parkkarilan tilastoalueella on 1 582 asukasta.


title: Kaukas (Lappeenranta)

text: Kaukaan Abessinianpuistoon vuonna 2011 valmistunut K-Supermarket Lehmus valittiin Suomen parhaaksi K-Supermarketiksi vuonna 2014. Kaupunginosan muita palveluita ovat muun muassa baari, R-kioski ja niin sanotun Toritalon liikkeet. Kaukaan koulu sijaitsee Parkkarilan puolella. Kaukaalla on vuonna 1940 perustetun tehdasurheiluseura Kaukaan Lylyn kuntoiluhalli. Jääkiekkoseura Saimaan Pallo pelasi kotiottelunsa Abessiniassa vuosina 1955–1963.


title: Kaukas (Lappeenranta)

text: Kaukaan luoteisosassa on rakentamaton Pappilanniemi, jossa on kunto- ja luontopolku. Niemen tyvestä on liikennöinyt Pappilansalmen lossi läheiseen Pieneen Lamposaareen. Lossi korvattiin vuonna 1989 Kaukaan itäpuolelle Luukkaanniemeen valmistuneella Luukkaansalmen sillalla.


title: Kaukas (Lappeenranta)

text: Kaupunginosaa rajaavat Saimaa pohjoisessa, Hyötiöntie idässä, Karjalan rata etelässä ja Standertskjöldinkatu, Parkkarilankatu, Rajakatu, Asettajanpolku, Kaukaankatu ja Kahilanniemen golfkenttä lännessä. Kaukaan naapurikaupunginosia ovat Lauritsala, Lapvesi, Tirilä, Parkkarila ja Kimpinen.


title: Sirkus Suomessa

text: Suomen sirkuksen historian voidaan katsoa alkaneen 1700-luvulla, kun sirkusseurueita tuli Suomen kautta Pietariin. Nykyisin sirkus on Suomessa tunnustettu taidemuoto. Suomen kansallissirkus on Sirkus Finlandia.


title: Sirkus Suomessa

text: Suomen asema sirkusmaana on vaihdellut maamme valtapoliittisen tilanteen mukaan. Suuressa määrin se oli aikoinaan riippuvainen Pietarin vetovoimasta, sillä Venäjä oli erityisen hyvä esiintymispaikka pääsiäistä edeltävän paaston aikaan. Taiteilijat tulivat Suomeen sankoin joukoin yleensä Suomen kautta.


title: Sirkus Suomessa

text: Suomessa esiintyneet sirkukset olivat sidoksissa Pietarissa esitettyyn ohjelmistoon. Esitykset olivat vaihtelevia ja monipuolisia, laadullisesti suoraan verrannollisia suurkaupunkien ohjelmiin. Teatteriseurueet saapuivat Suomeen vasta Pietarin perustamisen jälkeen, vuodesta 1737 lähtien. Ilman venäläistä vaikutusta Suomi olisi pysynyt pidempään syrjäisenä. Sitä se ei enää 1800-luvulla ollut lainkaan. Läpikulkumatkalla Suomen kautta Pietariin sirkukset esiintyivät säännöllisesti Turussa, Helsingissä ja Viipurissa, toisinaan myös matkan varrella olleissa sijaitsevissa pienemmissä kaupungeissa kuten Porvoossa, Loviisassa ja Haminassa.


title: Sirkus Suomessa

text: Tämä Suomen kulttuurielämälle tavattoman myönteinen perusasia on määrätietoisesti häivytetty. Suomi hyötyi paljon 1800-luvun kulttuurivaikutteista, jotka Pietarin kautta ja välityksellä rantautuivat Suomeen nopeasti ja tehokkaasti. Itsenäistymisen myötä reitti katkesi ja Suomen asema muuttui jälleen hankalaksi ja syrjäiseksi.


title: Sirkus Suomessa

text: Muitakin myötävaikuttavia tekijöitä vuosisadan vaihteen huvielämän kukoistamiseen toki löytyi: Ruotsista lopetettiin alkoholin tarjoilu varietee-esityksissä. Taiteilijat rynnistivät Helsinkiin, jolloin huviohjelmisto oli tuolloin vilkkaampaa Helsingissä kuin Tukholmassa.


title: Sirkus Suomessa

text: Edellytykset huvielämän kukoistukselle Suomessa romahtivat maan itsenäistymisen myötä. Raja itään sulkeutui, eikä Suomen kautta päässyt enää esiintymään Pietariin. Kieltolaki tuli voimaan vuonna 1919, ja se tuhosi ravintoloiden kannattuvuuden, eikä esiintyjiä voitu enää kiinnittää. Ulkomaisille artisteille ei myönnetty mielellään edes oleskelulupaa. Sirkus näiyvettyi musertavan huviveron kourissa, eikä korkeasuhdanne koskaan palautunut ennalleen.


title: Sirkus Suomessa

text: Suomalaisella sirkuksella tuntuu nyt menevän kohtuullisen hyvin, vaikka alalla löytyy paljon kehittettävää. Aina ei kuitenkaan ole ollut näin: ajateltiin, että jos ei omista punaista tupaa ja perunamaata, ei sellainen ihminen ole kunnollinen. Yleisön suhtautuminen on ollut kieltelevää ja karttelevaa. Takametsien asukkaiden silmissä monet eksoottiset artistit ovat voineet tuntua jopa pelottavilta. Yleisö saattoi suhtautua koomisesti sirkukseen, kuten viranomaisetkin.


title: Sirkus Suomessa

text: Oleellinen osa suomalaista sirkushistoriaa ovat 1900-luvun alussa toimineet kiertävät tivolit ja niiden ohjelmatarjonta. Ne olivat ympäristöltä suljettuja alueita, joissa viihdetarjonta painottui ajolaitteisiin ja pelitelttoihin, mutta ennen kaikkea esitettävään ohjelmaan. Lotta Mattilan mukaan vuonna 1936 Suomea kiersi 16 tivoliyksikköä. Jokaisessa tivolissa oli jonkinlainen pieni sirkus. Sirkusteltan lisäksi tivoleissa oli ns. side show -telttoja, joissa saattoi olla taikuriesityksiä, musta kabinetti, surmanajoa ja ns. kansatieteellisiä esityksiä ts. muita kulttuureja esitteleviä esityksiä.


title: Sirkus Suomessa

text: Suomalaisia sirkuksia rasittanut huvivero oli outo ilmiö, ja sillä lienee ollut moralisoiva tarkoitus. Sodan jälkeen iltamat olivat suosittua huvia, mutta jos ohjelmassa oli pelkästään tanssia, lipuista joutui maksamaan 25 prosenttia huviveroa. Tilaisuus oli kuitenkin mahdollista saada verovapaaksi, jos siellä järjestettiin ensin puolitoista tuntia jotakin "ihmistä kehittävää ohjelmaa" kuten lausuntaa, oopperaa, näytelmiä ja balettia ja vasta sen jälkeen seuraavat puolitoista tuntia tanssia. Jos anomuksessa luki, että ohjelmassa esiintyi akrobaatti, jonglööri tai taikuri, paikallinen nimismies saattoi määrätä 40 prosentin huviveron. Sirkusohjelman katsomista pidettiin siis vielä synnillisempänä kuin tanssimista. Kun tilaisuuden järjestäjäksi merkittiin vaikkapa Sokeainyhdistys ja akrobatian paikalla merkittiin voimistelunäytös ja taikurin paikalle taika-aiheinen näytelmä, niin verovapaus oli jokseenkin varma.


title: Sirkus Suomessa

text: Tilanne herätti sirkustaiteilijoissa luonnollisesti katkeruutta. Huviveron vuoksi alan veteraanit eivät suositelleet jälkipolvilleen sirkustaiteilijaksi ryhtymistä, ja välistä menettiin kaksi sukupolvea.


title: Sirkus Suomessa

text: Vasta 1970-luvulla käynnistyi sirkuksen uusi tuleminen, jolloin perustettiin muun muassa nuorisosirkuksia. Nuorisosirkuskulttuuri on osoittautunut mukavaksi harrastukseksi suomalaisille lapsille ja nuorille.


title: Sirkus Suomessa

text: Ammattisirkuksen kehittäminen on perinteisesti ollut perhedynastioiden asialla. Suomalaisesta sirkusta edusti ja kehitti myös tivolisuku Sariola. Jernströmin perheen Sirkus Finlandia kiertää joka vuosi täysimittaisen sirkuskiertueen Suomessa.


title: Sirkus Suomessa

text: Suomessa sirkustaide tunnustettiin taidemuodoksi 2000-luvun käänteessä. Vaikka sirkustaiteessa on menty talvi- ja jatkosodan jälkeen huomattavia harppauksia eteenpäin, vielä nykyäänkään valtio ei sanottavasti tue sirkusta. Sirkustaiteelle jaetaan vähän apurahoja, ja sirkustaiteilijoilla on korkea eläkeikä, akrobaateillakin 65 vuotta..


title: Sirkus Suomessa

text: Suomen kansallissirkus on vuonna 1976 Jernströmin perheen ympärille keskittynyt, paljon kansainvälisiä esiintyjiä käyttävä Sirkus Finlandia.


title: Sirkus Suomessa

text: Suomalainen sirkustutkimuksen kivijalka on ollut professori Sven Hirn. Hänen menestyksensä perustuu hyvään yhteistyöhön pohjoismaisiin saman ikäpolven tutkijoihin, tanskalaiseen Anders Enevigiin ja ruotsalaiseen Per-Arne Wahlbergiin. Hirnin ammatti Helsingin kaupunginkirjaston johtajana auttoi yhteyden rakentamista muiden pohjoismaiden arkistoihin sekä Latvian Riikaan ja Venäjän Pietariin. Hirn on sivunnut sirkusalaa monessa kirjassa. Paitsi sirkuksesta, hän on kirjoittanut kulttuurihistoriallisia teoksia myös operetista, teatterista, elokuvasta, populaarimusiikista ja valokuvauksesta.


title: Sirkus Suomessa

text:
Sven Hirnin jälkeen hänen aineistojaan on hyödyntänyt Heikki Nevala. Sirkusalan tutkimusta omalta osaltaan ovat tehneet henkilöt, jotka ovat keränneet talteen sirkus-, varietee- ja taika-alan suullista ja kirjallista perinnettä ja alan esineistöä. Näistä mainittakoon etunenässä Solmu Mäkelä, Björn Gammals, Markku Aulanko, Timo Kumakko ja sirkusblogia kirjoittava Kari Nieminen.
Nykysirkusta on tutkinut ja siitä kirjoittanut Tomi Purovaara.


title: The Brady Bunch

text: The Brady Bunch on yhdysvaltalainen tilannekomediasarja, jonka pääosassa on Bradyn uusioperhe. Sarjaa ensiesitettiin amerikkalaisella ABC-televisiokanavalla vuosina 1969–1974.


title: The Brady Bunch

text: Sarjan pohjalta tehtiin vuonna 1995 elokuva "Rokkaava Bradyn perhe". Elokuvassa näyttelee joitain sarjan näyttelijöitä sivuosissa. Vuonna 1996 elokuva sai jatko-osan "Rokkaava Bradyn perhe – paluu". Kolmas elokuva "Bradyn perhe Valkoisessa talossa" valmistui vuonna 2002.